Το ζωντανό σελιλόιντ\nΣκέφτομαι κάποιες φορές οτι αν η ροκ μουσική ήταν ποδοσφαιρικός αγώνας, οι συναυλίες θα ήταν τα γκολ. Μπορεί να απολαμβάνουμε την ακρόαση της μουσικής, όπως ο ποδοσφαιρόφιλος απολαμβάνει την ανάπτυξη μιας ομάδας στο γήπεδο, αλλά ο ενθουσιασμός, η εκτόνωση, η αίσθηση της πληρότητας, όλα αυτά έρχονται με το γκολ για τον ποδοσοφαιρόφιλο και με τη συναυλία για τον μουσικόφιλο. Όταν μάλιστα η συναυλία είναι η πρώτη σου επαφή με το συγκρότημα, ή όταν πρόκειται για την αποχαιρετιστήρια του συγκροτήματος, τότε δημιουργούνται κομβικά σημεία στη μνήμη. Του τύπου: «η κόρη μου γεννήθηκε ένα μήνα μετά το γκολ του Μαραντόνα κατά των Άγγλων» ή «γνώρισα τη γυναίκα μου δυο μέρες μετά τη συναυλία των Pixies στο ΡΟΔΟΝ».\nΤι γίνεται όμως με τις συναυλίες που δεν είδες; Επειδή, ας πούμε, ήσουνα ακόμα πιτσιρικάς κι εγκλωβισμένος σε μια χώρα ταριχευμένων κροκοδείλων ονόματι Ελλάδα, ενώ στην αλλοδαπή φτιάχνονταν θρύλοι; Τότε παρακαλάς τον καλό θεό των μουσικών παραγωγών να βρεθεί κάποιος να κινηματογραφήσει τη συναυλία κι αν τυχόν αυτού του κάποιου πιάνει το χέρι του και λέγεται, ας πούμε Martin Scorsese, τότε ανάβεις ένα κερί στο μπόι του Boy George. (Άντε, του Roger Daltrey, γιατί δεν είναι εποχή για σπατάλες!) Επειδή, αυτά που ζούσαν οι μεγαλύτεροί σου ή οι συνομήλικοί σου στον πολιτισμένο κόσμο, εσύ αναγκαζόσουν να τα δεις στο πανί κάποιου περιφερειακού σινεμά κι έκανες και πέντε τούμπες από τη χαρά σου.\nΘρυλικές πρώτες εμφανίσεις και ανατριχιαστικοί αποχαιρετισμοί. Μεγάλες στιγμές που καταγράφηκαν στο σελιλόιντ! Αυτές είναι μερικές:\n3 Ιουλίου του 1973, ο David Bowie κλείνει την παγκόσμια τουρνέ του στο Hammersmith Odeon - μαζί του οι φοβεροί Spiders from Mars. O D. A. Pennebaker ξεκινάει να φιλμάρει τα παιδιά που περιμένουν να μπουν στη συναυλία, αμήχανοι πιτσιρικάδες, μακριά μαλλιά, παντελόνια καμπάνα, ψηλά τακούνια και βαμμένα πρόσωπα με glitter. Πολλά τακούνια, πολύ glitter, αγόρια που μοιάζουν με κορίτσια και κορίτσια που δεν μοιάζουν με τίποτα. Ανάμεσά τους περιδιαβαίνουν κάτι αγχωμένοι Μπόμπηδες, αλλά τα παιδιά δεν έχουν διάθεση για φασαρίες. Το επόμενο πλάνο είναι από τα καμαρίνια, ο Bowie βάφεται καπνίζοντας, μπαίνει ξαφνικά εκείνο το σούργελο η Angie (είναι δυνατόν να ερωτεύτηκαν ένα τέτοιο κάζο ο Bowie κι ο Jagger;) μέσα στον ενθουσιασμό επειδή ο κόσμος απέξω τη σταμάταγε συνέχεια για αυτόγραφα. Ο Bowie στέκεται όρθιος με τα χέρια ανοιχτά για να του φορέσουν την κάπα πάνω από το κιμονό και ξεκινάει για τη σκηνή.\nΗ συναυλία αρχίζει με τα κορίτσια της πρώτης σειράς να παθαίνουν υστερία και τον πονηρό Bowie να τους τραγουδάει "Hang on to Yourself" - τι λες τώρα ρε άρχοντα! Ακολουθεί μια μουδιασμένη εκτέλεση του "Ziggy Stardust", το βλέπεις ότι κάτι δεν είναι σωστό εκεί πάνω, λες και ο Bowie διεκπεραιώνει απλώς αντί να ερμηνεύει. Μάλλον τα παιδιά της πρώτης γραμμής το παίρνουν είδηση, η παγωμάρα φαίνεται στο συγκαταβατικό χειροκρότημα, ο Bowie δείχνει ευχαριστημένος γιατί το σχέδιό του εφαρμόζεται κατά γράμμα κι έτσι περνάει στη φάση της συγκομιδής μυαλών. "Watch That Man", "Wild Eyed Boy", "All the Young Dudes" / "Oh! You Pretty Things", "Moonage Daydream", τα τραγούδια εναλλάσσονται σχεδόν χωρίς ενδιάμεσο κενό και είναι ένας βομβαρδισμός ισοπεδωτικών riff από τον φοβερό Mick Ronson ανακατεμένος με τον ξέχειλο ερωτισμό του Bowie. Τα παιδιά από κάτω έχουν γίνει αλοιφή.\nΗ σκηνή γίνεται ψυχεδελική όσο παίζεται το "Space Oddity" κι αμέσως μετά ο Bowie αποφασίζει να φτάσει αληθινά στ' αστέρια. Του αρκεί μια ακουστική κιθάρα κι ένα τραγούδι του Jacques Brel που μιλάει για τον «Δικό του Θάνατο». "Angel or devil I don’t care / for in front of that door there is..." σταματάει στο τέλος του κομματιού ο Bowie. "Me, me" φωνάζουν τα παιδιά από κάτω κι εκείνος ευχαριστεί χαμογελώντας. Η ανατριχίλα βγαίνει από το πανί της οθόνης και μυρμηγκιάζει τα μπράτσα σου.\nΟ Mick Ronson αναλαμβάνει να καλύψει τις αλλαγές κοστουμιών του Bowie με κάτι ξεγυρισμένα σόλο ή μονομαχώντας με τον Trevor Bolder, τον μπασίστα των Spiders - σίγουρα έχεις δει τέτοια σόου από ένα κάρο heavy metal μπάντες αλλά ο Mick Ronson είναι αξεπέραστος. Κι όταν εκτελούν εκείνο το τρομερό σκετσάκι άψογα συγχρονισμένοι με τον Bowie το οποίο καταλήγει με τον Ronson να «δολοφονεί» με την κιθάρα του τον πεσμένο Bowie, τότε καταλαβαίνεις την ιστορία να γράφεται μπροστά στα μάτια σου.\nΟ Bowie δίνει μια πραγματική παράσταση εκεί πέρα: θυμίζει στους θεατές ότι ένας φίλος του «καταπληκτικός μουσικός, γράφει τώρα το άλμπουμ του στο Λονδίνο» πριν πει το "White Light / White Heat" του Lou Reed, συστήνει τους μουσικούς του: «όχι, στην κιθάρα δεν είναι η Suzi Quatro, είναι ο Mick Ronson» και φεύγει από τη σκηνή. Το encore σημαδιακό, όπως ακριβώς το απαιτεί ο σχεδιασμός, "Rock'n'Roll Suicide". Όταν η μουσική σταματάει, ο Bowie ρίχνει τη βόμβα στο έδαφος που προετοίμαζε από την αρχή της παράστασης: «Σας ευχαριστώ όλους που ήρθατε εδώ, γιατί αυτή δεν ήταν μόνο η τελευταία συναυλία της τουρνέ, ήταν και η τελευταία συναυλία που κάνουμε. Αντίο.»\nΠολλοί πίστεψαν ότι ο Bowie είχε αναγγείλει την αποχώρησή του από την ενεργό δράση, άναψαν τα ταμπλόιντ τις μέρες μετά τη συναυλία. Πέρασε περίπου ένας χρόνος για να καταλάβουν ότι εκείνη τη νύχτα, σ' εκείνη τη σκηνή του Hammersmith Odeon, κάποιοι τυχεροί (ή άτυχοι) είχαν παρακολουθήσει τη δολοφονία του Ziggy Stardust. Ο Bowie επανήλθε με μια καινούργια περσόνα ονόματι Halloween Jack στο Diamond Dogs πριν καταλήξει στον Thin White Duke. Αλλά ο Ziggy δεν ήταν πλέον εκεί. Κι αν δεν με πιστεύεις, ρίξε μια ματιά στις συνθέσεις των συγκροτημάτων του μετά από αυτή τη συναυλία και θυμήσου πώς τέλειωνε το τραγούδι "Ziggy Played Guitar".\n25 Νοεμβρίου του 1976, Ημέρα των Ευχαριστιών στο Winderland Ballroom του San Francisco. Οι Band, αυτό το τεράστιο συγκρότημα που συνόδευε τον Bob Dylan δίνει την αποχαιρετιστήρια συναυλία του κι έχουν καλέσει όλα τα καλά παιδιά για να συμμετάσχουν. O Martin Scorsese κινηματογραφεί (με την κυριολεκτική έννοια του όρου). Κι εσύ, σ’ ένα βρώμικο σινεμά, δίπλα σε δυο-τρεις περίεργους τύπους τους οποίους αποφεύγεις να κοιτάξεις, γίνεσαι ένα με το κάθισμα, περιμένοντας.\nΜαύρη οθόνη και άσπρα γράμματα σε πλαίσιο: "This film should be played loud!", αμέσως μετά ο Robbie Robertson, εμφανώς εξουθενωμένος, βγαίνει στη σκηνή, κοιτάζει λυπημένα τον κόσμο και μουρμουρίζει στο μικρόφωνο: «Ακόμα εδώ είσαστε;» Στο μεταξύ, οι Band έχουν ξαναπάρει τις θέσεις τους για ν' αρχίσουν μια βαρβάτη διασκευή του "Don’t Do It" του Marvin Gaye. Πριν φτάσουν στο δεύτερο κουπλέ τα βλέπεις όλα αλλιώτικα γιατί έχεις τηλεμεταφερθεί στη συναυλία και ζεις τα πάντα από μέσα, όχι από κάτω! Ο Scorsese δεν σ' αφήνει να αναμιχθείς με το κοινό, το Last Waltz είναι μια διαφορετική εμπειρία. Είσαι εκεί όσο οι διοργανωτές στήνουν το σόου, είσαι πίσω μαζί με τους μουσικούς κι όταν αυτοί παίζουν, είσαι πάνω στη σκηνή μαζί τους. Ο Robbie Robertson, αυτός ο αεικίνητος τυπάκος, που μοιάζει πιο πολύ με χαρτοπαίχτη παρά με ροκ μουσικό, παίζει ακριβώς δίπλα στο αυτί σου, τα πνευστά σε χτυπάνε στο στέρνο, ο Rick Danko είναι πραγματικός movie star έτσι όπως χορεύει με το μπάσο του, ο Levon Helm θα μπορούσε να είναι κανονικός frontman σε οποιοδήποτε μεγάλο συγκρότημα αλλά είναι μόλις ο ντράμερ των Band! Τους βλέπεις πάνω στη σκηνή κι απορείς γιατί δεν κάνανε μεγάλη καριέρα, απορείς τι διάολο τους θέλανε τους καλεσμένους αφού θα μπορούσαν από μόνοι τους να το κάψουν το μαγαζί, απορείς περί του τι κουφάλα ήταν αυτός ο Dylan και κατάφερε να έχει τέτοια γκρουπάρα για συνοδεία!\nΜετά πλακώνουν οι καλεσμένοι. Η Joni Mitchell περνάει από δίπλα σου σχεδόν διάφανη, αγκαλιάζει την ακουστική και ερμηνεύει το "Coyote". Ο ιντελεκτουέλ Dr. John με το μπερεδάκι του στο πιάνο. Ο τρομακτικός Ronnie Hawkins με την καουμπόικη καπελαδούρα και την ζωώδη εκτέλεση του "Who Do You Love". O Muddy Waters (ήταν η πρώτη φορά που έβλεπα κάποιον τόσο θρυλικό στη σκηνή), να τραγουδάει το "Mannish Boy" όσο ο χώρος αστράφτει από τον στατικό ηλεκτρισμό! Ο Van Morrison, μαλάκα ο Van Morrison! Ένας κοντόχοντρος ανθρωπάκος με αρχές φαλάκρας που βγήκε στη σκηνή αγχωμένος σα λογιστής σε μπουρδέλο. Κι όταν άρχισε να τραγουδάει κάτι έγινε, μεταλλάχτηκε το άτομο σα να ήταν υπερήρωας, τον έχασε η κάμερα, βρισκόταν παντού και πουθενά, τον ακούγαμε χωρίς να τον βλέπουμε! Και καλά έκανε ο Scorsese που έδειξε αυτά τα πλάνα, δεν μου έτυχε να ξαναδώ τη δύναμη του Van Morrison απελευθερωμένη στη σκηνή κι ας έχω πάει σε συναυλία του.\nΚαι η παρέλαση να συνεχίζεται, ο Neil Young να κατεβαίνει, ο Neil Diamond ν' ανεβαίνει! Και η σκηνή να γεμίζει συνέχεια με μουσικούς, Ronnie Wood, Paul Butterfield, Eric Clapton, Ringo Starr, της κακομοίρας μιλάμε! Μόνο ο Dylan μου ξύνιζε λιγάκι, με αυτό το ύφος της μεγαλοφυΐας και το καπέλο της ηλιοθεραπείας, εντάξει μεγάλε, σε θαυμάζουμε και σε προσκυνάμε, κάνε παραδίπλα τώρα!\nΌταν έχεις ξεκινήσει μια ταινία με το τελευταίο encore της συναυλίας, πώς διάβολο θα την τελειώσεις; Μα με το κλείσιμο πριν το encore, πώς αλλιώς; Όπου όλος ο καλός ο κόσμος είναι επί σκηνής και τραγουδάει, παίζει, σολάρει, σαχλαμαρίζει, κανιβαλίζει, ψιλοκουβεντιάζει, ερμηνεύοντας το "I Shall Be Released". Με τους τίτλους τέλους καταλαβαίνεις ότι δεν πρόκειται απλώς για μια ταινία, πρόκειται για το τέλος μιας εποχής.\nΉταν το 1981 όταν η Penelope Spheeris δέχτηκε ένα γράμμα από τον Αρχηγό της Αστυνομίας του Λος Άντζελες, ο οποίος απαιτούσε να σταματήσουν οι προβολές του ντοκυμαντέρ της με τίτλο The Decline of Western Civilization. Φυσικά η ταινία κατέβηκε από τους σινεμάδες στους οποίους ήδη παιζόταν και μετατράπηκε αυτομάτως σε καλτ θρύλο. Περί τίνος πρόκειται;\nΑς πάρουμε τα πράγματα από την αρχή, δηλαδή, από την αφίσα της ταινίας. Όπου εικονίζεται ο Darby Crash (ο τραγουδιστής των Germs) ξαπλωμένος στη σκηνή με κλειστά μάτια. Το θέμα είναι βέβαια ότι ο Darby είχε πεθάνει κάτι μήνες πριν την κυκλοφορία της ταινίας από υπερβολική δόση (κάποιοι έλεγαν ότι είχε επιλέξει να αυτοκτονήσει με αυτό τον τρόπο). Αν τώρα αυτό σου φαίνεται κάπως χοντροκομμένο ή ασεβές, αρκεί να σου πω ότι το φιλμ είναι ακόμα πιο βάναυσο.\nΗ Spheeris κινηματογραφεί με την ευελιξία ελέφαντα που κάνει πιρουέτες σε κατάστημα γυαλικών, το πλάνο γεμίζει με κόσμο που κοπανιέται, χορεύει, φτύνει, ποζάρει, όσο στη σκηνή οι τεράστιοι Χ παίζουν τον υπνωτικό σκοπό του "Nausea". Ο φακός φεύγει από το συγκρότημα και ψάχνει μέσα στο πλήθος, η εικόνα παγώνει κάθε φορά που πετυχαίνει κάποιον από τους πρωταγωνιστές. Η υπόθεση βρωμάει φασαρίες από μίλια μακριά.\nΚαι για όποιον χρειάζεται πρόσθετες αποδείξεις ακολουθεί ένα οπτικό κολάζ από τους τραγουδιστές των συγκροτημάτων όσο διαβάζουν στο κοινό την ανακοίνωση ότι η συγκεκριμένη εμφάνιση κινηματογραφείται. Πρόκειται στην κυριολεξία για ένα ταξίδι στην διαταραχή, από την κατατονική σχιζοφρένεια του Lee Ving των Fear, ο οποίος ψελλίζει το γραπτό κείμενο, μέχρι την αυτοκαταστροφικότητα του Darby Crash που ουρλιάζει: «οι γαμημένες οι φάτσες σας θα βιντεοσκοπηθούν και οι αυτοί που γυρίζουν την ταινία θα τις κάνουν ότι σκατά γουστάρουν», εδώ παρελαύνει η Άγρια Πλευρά του Λος Άντζελες με δόξα και τιμή, κλωτσιές και μπουνιές.\nΗ δομή που ακολουθείται είναι απλή και κυκλική:\n- το συγκρότημα στη σκηνή,\n- το συγκρότημα στον χώρο του,\n- ένας μουσικοκριτικός του fanzine Slash που αναλαμβάνει να εξηγήσει «επιστημονικά» το φαινόμενο.\nΑλλά αυτό που συμβαίνει στις συναυλίες δεν είναι καθόλου απλό. Το ξύλο πάει σύννεφο, χωρίς να εξαιρούνται από αυτό τα μέλη των συγκροτημάτων ακόμα κι όταν παίζουν τη μουσική τους, τα μπουκάλια σπάνε με ρυθμό φθινοπωρινής μπόρας, οι θεατές ανεβαίνουν ανενόχλητοι στη σκηνή και δεν έχουν κανένα πρόβλημα να πετάξουν τον τραγουδιστή κάτω από αυτή, ο ροχαλοπόλεμος διαδέχεται τις οργισμένες εκτελέσεις των τρίλεπτων κομματιών. Και τα συγκροτήματα είναι απίστευτα. Όχι καλά ή άσχημα, όχι ταλαντούχα ή ατάλαντα, όχι βιρτουόζοι ή «κουλοί», απλώς απίστευτοι!\nΕννοώ ότι οι Χ είναι βεβαίως τεράστιοι, τόσο ερμηνευτικά όσο και μουσικά και στιχουργικά. Εκτελούν ένα σετ που περνάει από την ψυχεδελική μουσική κληρονομιά των Doors με το "Unheard Music", ροκενρολάρει ανελέητα (με δολοφονικούς στίχους) στο "Johnny Hit and Run Paulene" και κορυφώνεται στο πανκ του "We're Desperate". Στα πλάνα συνέντευξης που παρεμβάλλονται ο John Doe χτυπάει ένα τατουάζ με παραμάνα (και το αίμα ρέει) όσο μιλάει η Exene, ενώ ο φοβερός Billy Zoom μοιάζει πιο cool από εικόνισμα του Elvis Presley.\nΌταν έρχεται η σειρά των Germs διαπιστώνεις ότι τα παιδιά δεν είναι δα και οι νέοι Beatles, αλλά αυτό δε μοιάζει να τους απασχολεί ιδιαίτερα. Ο Darby Crash επιδίδεται σε αυτοτραυματισμούς επί σκηνής και συνεχίζει στο ίδιο μοτίβο κατά τη διάρκεια της συνέντευξης, η Lorna Doom εξηγεί τις δυσκολίες της συγκατοίκησης με ένα τέτοιο άτομο και όλοι μοιάζουν έτοιμοι να πλακωθούν στις μπουνιές.\nΟι Black Flag ρίχνουν χωρίς ανάσα ένα σετάκι "White Minority", "Depression", "Revenge", με τον τραγουδιστή τους τον Μεξικάνο Ron Reyes να αγνοείται, είτε χαμένος μέσα στο πλήθος των θεατών όπου επιδίδεται σε διακριτικά κλωτσίδια, είτε πάνω στη σκηνή περικυκλωμένος από μεθυσμένους που επιμένουν να τον συνοδεύουν στα φωνητικά, με αμφίβολα καλλιτεχνικά αποτελέσματα. Στη συνέντευξη ανακαλύπτεις τον λόγο για τον οποίο το συγκεκριμένο συγκρότημα λατρεύτηκε από τον αναρχικό χώρο. Οι άνθρωποι ζουν σε ένα ερειπωμένο κοινόβιο, ο Reyes είναι αναγκασμένος να κρύβεται σε κάτι αραχνιασμένα πατάρια ή στις βρώμικες τουαλέτες κάθε φορά που κάνει έφοδο η αστυνομία γιατί δεν έχει χαρτιά, αν ψάχνεις έναν ορισμό του καθαρού πάνκ θα τον βρεις σε αυτό το βρώμικο σκηνικό.\nΟι Circle Jerks και οι Fear δεν χρειάζονται ιδιαίτερες συστάσεις μιας και κυριάρχησαν στον χώρο για κάμποσα χρόνια. Αλλά, για να καταλάβεις την ακατέργαστη δύναμη που βγάζει η συγκεκριμένη ταινία, θα πρέπει να σου πω ότι αυτά τα δύο συγκροτήματα δείχνουν πολύ mainstream εκεί μέσα, σε σύγκριση με τους υπόλοιπους!\nΟι Alice Bag Band απλώς κόβουν κώλους επί σκηνής και στη συνέντευξή τους διηγούνται όμορφες ιστορίες, όπως για παράδειγμα ότι βρήκαν έναν πεθαμένο μια μέρα στην πίσω αυλή του σπιτιού τους και δεν ξέρανε τι να τον κάνουν, οπότε στο τέλος κατέληξαν να ξαπλώνουν δίπλα του και να τραβάνε φωτογραφίες.\nΟι Catholic Discipline είναι, κατά κύριο λόγο, ο τραγουδιστής Kickboy Face, μια μούρη τεράστια, με σκουλαρίκια, σπασμένα δόντια και χαλαρό στυλάκι πορτορικάνου νταβατζή. Μουσικά δεν ξετρελαίνουν, αλλά στιχουργικά είναι άπιαστοι - ειδικά το "Barbie Doll Lust" τσακίζει κόκαλα.\nΝαι, ξέρω, η Penelope Spheeris εξελίχθηκε σε σκηνοθέτιδα «όλα τα σφάζω, όλα τα μαχαιρώνω» κυκλοφορώντας ακόμα δυο μέρη του Decline of Western Civilization, αναφορικά με τη heavy metal και τη νεο-πανκ σκηνή του Λος Άντζελες. Ξέρω, έβγαλε εκείνη τη σούπα, το Wayne’s World. Ναι, κατάντησε πλέον μαϊντανός που φωτογραφίζεται με όποιον τύχει να κάτσει δίπλα της. Αλλά το συγκεκριμένο φιλμ είναι πιο δολοφονικό από απέρκατ του Mike Tyson και πιο αιμοσταγές από όλες τις Παρασκευές και 13 μαζεμένες. Το αγγλικό πανκ ήταν η έμπνευση, αλλά το αμερικάνικο πανκ υπήρξε η ακατέργαστη δύναμη που ισοπέδωνε ό,τι έβρισκε μπροστά του. Όσοι δεν είχαμε την ευτυχία να το ζήσουμε από κοντά (και γι΄αυτό παραμένουμε αρτιμελείς άλλωστε), θα ευγνωμονούμε για πάντα την Πηνελόπη που μας το Σφύριξε.\nΜια φορά κι έναν καιρό (ας πούμε στα τέλη της δεκαετίας του '70) υπήρχε ένας μουσικός παραγωγός ονόματι Miles Copeland ο 3ος που είχε κάποιο κόλλημα με τις Κρατικές Υπηρεσίες. Ξεκίνησε μανατζάροντας το συγκρότημα του αδερφού του Steward το οποίο ονομαζόταν Police κι όταν αποφάσισε να επεκτείνει τις δραστηριότητές του έστησε μια εταιρεία την οποία βάφτισε IRS Records. Ο παλιόφιλος ο Miles είδε γρήγορα τις δυνατότητες του μουσικού συνονθυλεύματος που καθιερώθηκε να λέγεται 'New Wave', τόσο στις ΗΠΑ όσο και στην Αγγλία και άρχισε να κλείνει συγκροτήματα του είδους, σωρηδόν. Στην προσπάθειά του να προωθήσει τα συγκροτήματά του μάζεψε ένα σωρό ζωντανών εμφανίσεων και έφτιαξε έναν φιλμικό κατάλογο τον οποίο ονόμασε Urgh! A Music War. Το φιλμ βγήκε στις αίθουσες το 1982 αλλά έφτασε στην Ελλάδα δ;yο χρόνια αργότερα, το 1984. Ήταν το γεγονός της χρονιάς για όσους από εμάς ακούγαμε αυτή τη μουσική κι έτσι βρέθηκα στην ΕΛΛΗ με τη λαχτάρα χοντρού παιδιού που του προσφέρουν δυο ώρες ξενάγηση σε ζαχαροπλαστείο.\nΤο φιλμ ήταν πιο ακατάστατο από ερασιτεχνική βιντεοσκόπηση φοιτητικού πάρτυ (αλλά εξίσου ενθουσιώδες), τα συγκροτήματα εμφανίζονταν χωρίς κάποια σειρά, χωρίς χρονικό προσδιορισμό, χωρίς καν μουσική συνάφεια, με μια απλή αναγραφή του ονόματoς και της πόλης τους στον υπότιτλο, τα τραγούδια που έπαιζαν δεν ήταν τα καλύτερά τους, οι εκτελέσεις ήταν από επίπεδες μέχρι φανταστικές (με όλες τις διαβαθμίσεις της κλίμακας παρούσες), ενδιάμεσα έπεφταν ελάχιστα πλάνα με τα συγκροτήματα εκτός σκηνής (κι αυτό όχι πάντα), υπήρχε μέχρι και κινηματογράφιση τραγουδιού ενώ είχε ήδη παιχτεί το πρώτο κουπλέ! Παρ' όλα αυτά το φιλμ ήταν ανεπανάληπτη εμπειρία!\nΔεν ξέρω πώς το κατάφεραν αυτό, ίσως η μουσίτσα ο Miles να επέλεξε ηθελημένα την καταγραφή μέτριων εκτελέσεων από τα «μεγάλα ονόματα» προκειμένου να γεφυρωθεί η διαφορά επιπέδου με τους «μικρότερους», αλλά το φιλμ λειτουργούσε σαν μια καινούργια κατάδυση της Αλίκης στη Χώρα των Θαυμάτων. Όπου η Αλίκη (δηλαδή εγώ ο θεατής) πελαγοδρομούσε μεταξύ απορίας (καλά, δεν βρήκαν καλύτερο κομμάτι τους να βάλουν;) και σοκ (τι είναι αυτό που βλέπουν τα μάτια μου;) Μην ξεχνάς ότι μιλάμε για το 1984, όταν η οπτική επαφή των Ελλήνων με τα συγκροτήματα του New Wave περιοριζόταν (πέραν των ελάχιστων συναυλιών) σε κάτι κακοφωτισμένες ασπρόμαυρες φωτογραφίες των μουσικών εντύπων.\nΤο φιλμ ανοίγει με μια φλαταδούρα εκτέλεση του "Driven to Tears" από τους Police αλλά πριν προλάβεις να χασμουρηθείς εμφανίζονται οι Wall of Voodoo και το πράγμα αρχίζει να μυρίζει ιδρώτα ανακατεμένο με χυμένη μπύρα. Έτσι πάει συνέχεια, ζεστό/κρύο, Gang of Four/Toyah... Στο τέλος, κάνοντας μια ανασκόπηση, ομαδοποιείς τα συναισθήματα.\nΠρώτα βάζεις όσους ήθελες να δεις και σε συνάρπασαν: Wall of Voodoo, Chelsea (εντελώς στην πρίζα εκτέλεση του "I’m On Fire"), Dead Kennedys (η πρώτη φορά που έβλεπα τον Jello Biafra επί σκηνής κι έμεινα κάμποσο μαλάκας), XTC (τον λάτρεψα τον Andy κι επί σκηνής και ας ήτανε τόσο αχώνευτος), Steel Pulse, Cramps (επίσης πρώτη μου επαφή με τον Lux, τι να λέμε τώρα!), 999 και Members (πανκ του σκοτωμού), Gang of Four (τι ντύσιμο ήταν αυτό; τι καλά παιδιά! και πόσο γαμάτη μουσική παίζανε;), Χ (λίγο έπαιξαν, άστους κάνα μισάωρο να μας τρελάνουν ρε σκηνοθέτα!), Fleshtones (κανονικό εφηβικό πάρτυ) και UB40 (πολύ πανηγύρι).\nΜετά κατατάσσεις όσους περίμενες να δεις και σε απογοήτευσαν: Orchestral Manoeuvres in the Dark (φλώροι), Echo and the Bunnymen (γιατί τόσο άψυχος ρε Ian;), Devo (εντάξει, τους γούσταρα έτσι που κοπανιόντουσαν πάνω στη σκηνή, αλλά γιατί φορέσατε τα πορτατίφ στα κεφάλια ρε παιδιά;)\nΣτη συνέχεια όσοι δεν είχες όρεξη να δεις: Police (ποτέ δεν ήταν μέσα στις προτιμήσεις μου αλλά βλέπονταν μια χαρά), Toyah (ξουτ!), The Go-Go's (την εποχή που ήταν ακόμα τετράπαχες αγελάδες αλλά στη σκηνή δίνανε τα ρέστα τους), Joan Jett (εντάξει, σεβαστή η προϊστορία και το στυλ, άσε μας τώρα να δούμε τίποτα καινούργιο!), Gary Newman (καλός ήταν, αν και δεν με τρέλαινε ποτέ η ηλεκτρονική μουσική, αλλά πάρκαρε παλικάρι μου την πολυθρόνα, μας κούρασες με το πήγαιν' έλα).\nΥπήρχαν κι αυτοί που είχες ψιλοακούσει αλλά εκεί τους αγάπησες: Oingo Boingo (τρομεροί!), Athletico Spizz 80 (το λιώσανε το σανίδι και «Πού διάολο είναι ο κάπτεν Κερκ» τέλος πάντων;), Au Pairs (τι γκρουπάρα!), Pere Ubu (κάπου είχα διαβάσει πιο πριν γι΄αυτόν αλλά δεν είχα συνειδητοποιήσει ότι ήταν ο νεκραναστημένος John Belushi), Alley Cats (psychobilly του κερατά!)\nΆφησα για το τέλος τις ακραίες στιγμές του φιλμ: την εμφάνιση του Klaus Nomi (αυτή την ακροβασία ανάμεσα στην θεατρικότητα και τη γελοιότητα ενός καλλιτέχνη με τεράστια φωνή), τους Invisible Sex (από ποιο τσίρκο τους φέρανε;), τον Skafish (σιγά με το λιβανιστήρι αδερφέ!), τους Surf Punks (είναι καλά βρεμένη η σανίδα;) και τον John Cooper Clarke (αυτόν τον ποιητή που μπλέχτηκε με το New Wave αλλά ποτέ δεν κατάλαβα το γιατί).\nΤελικά το Urgh! ήταν αυτό που έλεγε ο τίτλος του, «Ένας μουσικός πόλεμος». Κι ο φιλαράκος ο Miles μας βομβάρδισε με όσα πυρομαχικά διέθετε χωρίς να ενδιαφερθεί αν ήταν θανατηφόρα ή τζούφια, εκρηκτικά ή άσφαιρα. Θυμάμαι πάντως ότι βγαίνοντας από την ΕΛΛΗ ήμουν σίγουρος ότι το New Wave ήταν η πιο ενδιαφέρουσα μουσική του πλανήτη.\nΤην πρώτη κοπέλα που ερωτεύτηκα την πήγα να δούμε το Last Waltz και κάμποσα χρόνια αργότερα είδα την τελευταία παράσταση των Spiders from Mars έχοντας μόλις εισπράξει μια μεγαλοπρεπή χυλόπιτα. Είδα το Decline of Western Civilization μια βδομάδα πριν αποκτήσω την πρώτη μου μηχανή και το Urgh! όταν έμαθα ότι πέρασα στο Πανεπιστήμιο. Κάπως έτσι πήγε ένα μεγάλο κομμάτι της ζωής μου και τώρα που τα ξανασκέφτομαι δεν μπορώ να θυμηθώ τη φάτσα της κοπέλας που είχα πρωτοερωτευτεί ή της άλλης που μου έριξε χυλόπιτα. Δεν θυμάμαι τον ήχο της πρώτης μου μηχανής, ούτε και το τι έκανα τις πρώτες μου μέρες σαν φοιτητής. Αλλά θυμάμαι το "My Death", το "Ophelia", το "Nausea" ή το "Total Eclipse" σα να τα είδα χτες βράδυ στο πανί του σινεμά. Και δεν ξέρω τι απ' όλα με σημάδεψε περισσότερο.\nTags: Ziggy Stardust and the Spiders from Mars, Last Waltz, The Decline of Western Civilization, Urgh! A music war


ΕΛΕΓΚΤΙΚΗ - ΘΕΜΑ ΜΕ ΑΡΧΗ ΛΙΜΕΝΩΝ – Μέλος του Δ.Σ., κύριος μέτοχος ιδιωτικής εταιρείας που προσφέρει υπηρεσίες στο λιμάνι - To Thema Online\nΕΛΕΓΚΤΙΚΗ – ΘΕΜΑ ΜΕ ΑΡΧΗ ΛΙΜΕΝΩΝ – Μέλος του Δ.Σ., κύριος μέτοχος ιδιωτικής εταιρείας που προσφέρει υπηρεσίες στο λιμάνι\n14 Νοέ 2017 Κοινωνία σχόλια 335\nΘέμα ασυμβίβαστου σε βάρος μέλους του Διοικητικού Συμβουλίου της Αρχής Λιμένων Κύπρου, εξετάζει η Ελεγκτική Υπηρεσία της Δημοκρατίας.\nΟ λόγος για τον Χρίστο Χρίστου, ο οποίος ενώ είναι μέλος του Δ.Σ. της Α.Λ.Κ., είναι κύριος μέτοχος, διευθυντής και γραμματέας εταιρείας, η οποία προσφέρει υπηρεσίες τροφοδοσίας πλοίων στο Λιμάνι Βασιλικού. Ο ίδιος πάντως με δηλώσεις του στο ThemaOnline ξεκαθαρίζει τη θέση του, τονίζοντας πως δεν υπάρχει θέμα ασυμβίβαστου (βλ. πιο κάτω).\nΤο θέμα που είναι υπό το μικροσκόπιο των λειτουργών της Ελεγκτικής Υπηρεσίας στην προκειμένη περίπτωση είναι προφανές: Κατά πόσον ο κ. Χρίστου συμμετείχε σε αποφάσεις της Αρχής Λιμένων Κύπρου που σχετίζονταν με τα συμφέροντά της εταιρείας του.\nΣύμφωνα με ασφαλείς πληροφορίες του ThemaOnline, πολύ σύντομα η Ελεγκτική Υπηρεσία θα είναι σε θέση να ετοιμάσει σχετική επιστολή με τις ενδεχόμενες επισημάνσεις της, με στόχο να ενημερωθούν οι αρμόδιοι φορείς.\nΕνήμερο για το όλο ζήτημα είναι και το αρμόδιο Υπουργείο (Μεταφορών, Επικοινωνιών και Έργων).\nΘυμίζουμε ότι τον περασμένο Ιούλιο είχε παραιτηθεί από τη θέση του πρόεδρου της Αρχής Λιμένων Κύπρου ο Ελευθέριος Χατζηζαχαρία. Όπως είχε αποκαλύψει ο «Φιλελεύθερος» περί τα τέλη του 2016, «μετά την ανάθεση του λιμανιού της Λεμεσού σε ιδιώτες, δημιουργήθηκε ιδιάζουσα σχέση μεταξύ του προέδρου της Αρχής Λιμένων και ανάδοχης εταιρείας. Συγκεκριμένα, παιδί του προέδρου της Αρχής Λιμένων είχε παντρευτεί παιδί του Δημήτρη Μούσκου, εκ των κυρίων μετόχων της κοινοπραξίας Eurogate που ανέλαβε το τερματικό εμπορευματοκιβωτίων στο λιμάνι».\nΒέβαια, στην προκειμένη περίπτωση, δεν είναι τόσο εύκολο να γίνει λόγος για εμπλοκή του κ. Χρίστου σε αποφάσεις που εξυπηρετούν την εταιρεία του. Αυτό είναι κάτι που θα φανεί από τις επισημάνσεις της Ελεγκτικής Υπηρεσίας.\nΟ ίδιος, βέβαια, ξεκαθάρισε πως δεν τίθεται τέτοιο θέμα. «Την επαγγελματική μου ιδιότητά μου δεν την έκρυψα ποτέ. Το δήλωσα εξ αρχής ότι είμαι ιδιοκτήτης εταιρείας τροφοδοσίας, όπως δήλωσαν και όλοι οι υπόλοιποι συνάδελφοί μου στο Δ.Σ. της Αρχής», δήλωσε στο ThemaOnline ο κ. Χρίστου και πρόσθεσε: «Προσωπικά όταν το Δ.Σ. εξετάζει θέμα που μπορεί να σχετίζεται με την τροφοδοσία πλοίων, δεν παρακάθομαι σε συνεδρία. Όταν η Αρχή Λυμένων εξέτασε θέμα αδειοδότησης εταιρειών τροφοδοσίας πλοίων, απείχα. Την ίδια τακτική ακολουθούν και άλλα μέλη του Δ.Σ.».\nΣε άλλο σημείο των τοποθετήσεών του, ο κ. Χρίστου μας ανέφερε: «Δεν έχω πελάτη στο λιμάνι, ούτε παίρνω κάποια δουλειά από την Αρχή Λιμένων. Δεχόμαστε προσφορές από το εξωτερικό ως εταιρεία. Εξάλλου, η εταιρεία μας ιδρύθηκε το 1967 και πληροί όλα τα διεθνή πρότυπα. Δεν υπάρχει κάποια απόφαση της Αρχής Λιμένων που θα μπορούσε να την ευνοήσει. Ούτε ασφαλώς έχει ιδρυθεί τώρα η εταιρεία με την εμπλοκή μου. Ανήκει στην οικογένειά μου εδώ και τρεις γενεές».


Cellier - Kavalieros, Domaine Sigalas\nΑπό τα καλύτερα Ασύρτικα!\nΑμπελώνας: Σαντορίνη με ηλικία αμπελώνα πάνω από 50 ετών.\nΧαρακτηριστικά: Λαμπερό, αχυρόξανθο χρώμα με χρυσοπράσινες ανταύγειες. Πολύπλοκη, αρωματική μύτη, με νότες εσπεριδοειδών (ώριμο λεμόνι), ανθέων και βότανα. Χαρακτηριστική και η μεταλλικότητα. Σώμα πλούσιο, με δροσιστική οξύτητα και μακρά επίγευση, με τη μεταλλικότητα να κυριαρχεί.\nΣυνδυάζεται με: Θαλασσινά και λευκά κρέατα με ελαφριές λευκές σάλτσες.\nΑπολαύστε το στους: 10-11° C.\nΠαλαίωση: Πάνω από 7 έτη.


Παιδεία (20): Οι διδάσκαλοι του Έθνους - Vigla\nΗ ΟΛΜΕ που είναι ουσιαστικά οι συνδικαλιστές των εκπαιδευτικών της Μέσης Βαθμίδας δεν ήθελαν να περάσουν στην αιωνιότητα με βιντεοσκόπηση καθώς κάνουν τα μαθήματα στις αίθουσες διδασκαλίας που θα μεταδίδονταν στα σπίτια μαθητών, που για λόγους ευπαθών συγγενών θα έπρεπε να μένουν σπίτι. Θα περίμενες πρώτοι οι αγαθοί δάσκαλοι, που τόσο κόπτονται για τη βελτίωση των πολυαγαπημένων τους μαθητών, θα έσπευδαν να βρουν τρόπους πρόσθετους στην αναμετάδοση των μαθημάτων δια βιντεοσκόπησης. Όχι μόνο δεν έσπευσαν, μα ξερά και απερίφραστα είπαν ΟΧΙ σε κάθε πρόταση του υπουργείου Παιδείας – παρότι το 95% των διδασκόντων στην απεργία της ΟΛΜΕ απείχαν και συνέχισαν με τα κανονικά μαθήματα.\nΔεν είναι φυσικά παράξενο που οι τσιπριστές συμφωνούν με την ΟΛΜΕ ούτε που ο Δ. Κουτσούμπας (Γεν. Γραμ. ΚΚΕ) τάχθηκε μαζί τους!\nΕίμαι βέβαιος πως ένας μεγάλος αριθμός εκπαιδευτικών σε όλες τις βαθμίδες θέλουν ακόμα να βοηθήσουν τους μαθητές να έχουν καλή παιδεία, μα συναντούν πολυποίκιλα εμπόδια. Λίγοι πρέπει να είναι οι αναρχοαριστεροί τραμπούκοι μα αυτοί, δυστυχώς, είναι αδίστακτοι και παθιασμένοι με τις επιδιώξεις διολίσθησης στη βαρβαρότητα.\nΑς δούμε μερικές επιδόσεις μαθητικές στην κατάταξη της διεθνούς PISA:\nΣτις τρεις μεγάλες κατηγορίες η επίδοση των Ελλήνων δείχνει μια συνεχή πτώση από το 2009 ως και το 2018. Παίρνω μόνο το 2018 και τις 5 πρώτες χώρες:\nΑν οι βιντεοκάμερες μπουν στις τάξεις και μεταδώσουν τα μαθήματα θα καταλάβουν όσοι τύχει, ή θελήσουν από περιέργεια, να παρακολουθήσουν γιατί απέχουν τόσο τα Ελληνόπουλα από τις 5 πρώτες βαθμολογίες.\nΔεν φταίει μόνο η ΟΛΜΕ. Φταίει και το υπουργείο Παιδείας και άλλοι παράγοντες, μα πρώτιστα φταίνε οι γονείς που δεν κυνηγούν με πέτρες και σκουπόξυλα τους πολιτικούς και τους συνδικαλιστές και τους ιεράρχες.\nΕίναι αδιανόητο να διακατέχονται από τόση αδιαφορία για τα ίδια τα παιδιά τους.\nΔυστυχώς, η κατάσταση δεν πρόκειται να βελτιωθεί. Θα χειροτερέψει.\nPrevious article Ε882: Οι Tρεις Συμπληγάδες\nNext article 332β. Φιλοσοφία: Μεταμορφώσεις


5+1 λάθη που κάνουμε όταν σιδερώνουμε - Σπίτι - Athens magazine\nΑκόμα κι αν θεωρείτε τον εαυτό σας «επαγγελματία» στο σιδέρωμα, υπάρχουν κάποια βασικά – και μεγάλα – λάθη που οι περισσότεροι κάνουν χωρίς να το γνωρίζουν. Παράλληλα, δείτε πως θα φύγουν οι ζάρες από τα ρούχα χωρίς σιδέρωμα.\nΔείτε ποια είναι αυτά και σιδερώστε τα ρούχα σας… στην εντέλεια:\nΈνα μικρό ποσοστό υγρασίας είναι απαραίτητο για να χαλαρώσει το ύφασμα όταν περνάει το σίδερο από πάνω. Χρησιμοποιήστε τον ατμό για εξαλείψετε πλήρως τις ζάρες που… επιμένουν.\n2. Αφήνετε τα εσώρουχα για το τέλος\nΤα σίδερα χρειάζονται περισσότερο χρόνο για να κρυώσουν απ’ ότι για να ζεσταθούν. Γι αυτό και πρέπει να ξεκινάτε με τα υφάσματα που χρειάζονται την χαμηλότερη θερμοκρασία. Ξεκινήστε με πολυεστέρα και μετάξι και προχωρήστε στα βαμβακερά και τα λινά. Αν κάνετε το αντίθετο ρισκάρετε να δείτε κάποια υφάσματα να… λιώνουν.\nΑν κάποιο ρούχο αποτελείται από δύο υφάσματα χρησιμοποιήστε την θερμοκρασία που είναι κατάλληλη για το πιο ευαίσθητο. Με αυτόν τον τρόπο θα προστατεύσετε το ρούχο σας.\n4. Δεν καθαρίζετε το σίδερο\nΚάποια υφάσματα αφήνουν αποτύπωμα πάνω στο σίδερο, όπως και διάφορα σπρέι. Καθαρίστε, λοιπόν, το σίδερο με μαγειρική σόδα όταν είναι κρύο. Διαφορετικά ρισκάρετε να μείνουν λεκέδες στα ρούχα σας.\n5. Δεν αντικαθιστάτε την σιδερώστρα\nΠρομηθευτείτε ένα κάλυμμα για την σιδερώστρα σας και αντικαταστήστε το όταν δείτε ότι αρχίζει να φθείρεται. Θα διαπιστώσετε πως παίζει μεγάλο ρόλο στην ποιότητα του σιδερώματος.\n6. Αποθηκεύετε το σίδερο με νερό μέσα\nΠάντα να αδειάζετε το νερό από το σίδερο πριν το αποθηκεύσετε. Το νερό που μένει μέσα μπορεί να καταστρέψει τα εσωτερικά εξαρτήματα του σίδερου.\n7. Ρίχνετε ατμό σε υφάσματα χωρίς να τα τεντώνετε\nΓια να έχετε τα καλύτερα δυνατά αποτελέσματα με τον ατμό πιάστε το ρούχο από την πλευρά που κρέμεται και τεντώστε το ελαφρά. Αν το ρούχο είναι βαρύ και ο ατμός δεν εισχωρεί εύκολα, γυρίστε το έξω μέσα και σιδερώστε το και από τις δύο πλευρές.\nΚαμία σιδερώστρα: Αυτό είναι το απόλυτο κόλπο για να μην τσαλακώνονται τα ρούχα


Οι φωτογράφοι Στράτος Καλαφάτης και Κώστας Ορδόλης στο Βερολίνο\nΝέοι Έλληνες Φωτογράφοι 2015: Κάλεσμα Συμμετοχής\nΤο Ελληνικό Κέντρο Φωτογραφίας, στο πλαίσιο των δράσεων του για την ...\nΟι Εκδόσεις Άγρα και το Βιβλιοπωλείο Ianos σε συνεργασία με το Studiotessera, ...\nΈκθεση Νέοι Έλληνες Φωτογράφοι 2013: Πρόταση υποβολής προτάσεων\nΤο Ελληνικό Κέντρο Φωτογραφίας προκηρύσσει την έκθεση φωτογραφίας ...\nΔύο εκθέσεις φωτογραφίας εγκαινιάζονται στις 11 Δεκεμβρίου 2014 στο Παράρτημα Βερολίνου του Ελληνικού Ιδρύματος Πολιτισμού με την επιμέλεια της Νίνας Κασσιανού. Η πρώτη έκθεση, του Στράτου Καλαφάτη, έχει τίτλο «Άθως – Τα χρώματα της πίστης» και πραγματοποιείται σε συνεργασία με το Μορφωτικό Ίδρυμα Εθνικής Τραπέζης. Η δεύτερη έκθεση, του Κώστα Ορδόλη, έχει τίτλο «Αθήνα, Αγγελικό και Μαύρο Φως» και πραγματοποιείται σε συνεργασία με το Μουσείο Φωτογραφίας Θεσσαλονίκης.\nO Στράτος Καλαφάτης γράφει για την έκθεσή του: «H φωτογραφική εργασία «Άθως – Τα χρώματα της Πίστης» ξεκίνησε τον Ιανουάριο του 2008 και ολοκληρώθηκε το 2013. Συνολικά χρειάστηκαν είκοσι πέντε επισκέψεις στην Αθωνική Πολιτεία και ένα σύνολο διακοσίων ημερών φωτογράφισης. Η ιδέα της καταγραφής του τόπου και των ανθρώπων του Αγίου Όρους ξεκίνησε από ένα ταξίδι με τον φίλο και συνεργάτη μου Αρσένιο Τοπτσίδη με σκοπό να φωτογραφίσω τους μαθητές της Αθωνιάδος Ακαδημίας. Τα ενθαρρυντικά αποτελέσματα αυτής της πρώτης φωτογράφισης δημιούργησαν τις συνθήκες για τη συνέχεια. Το Άγιο Όρος έχει μια βαριά ιστορία, μια βαθιά θρησκευτικότητα και μια δική του λογική. Αυτά δεν μπορεί να τα αγνοήσει κανείς. Ως φωτογράφος κινήθηκα με απόλυτο σεβασμό προς τους ανθρώπους και τον τόπο και την ίδια στιγμή έμεινα πιστός στις φωτογραφικές μου πεποιθήσεις. Το αποτέλεσμα που προκύπτει περιγράφει ένα προσωπικό Άγιο Όρος που δεν αγνοεί και δεν απορρίπτει.»\nΟ Κώστας Ορδόλης γράφει για τη σειρά των φωτογραφιών «Αθήνα, Αγγελικό και Μαύρο Φως»: «Η φωτογραφία μου δεν παρουσιάζει συγκεκριμένα γεγονότα, δεν καταγράφει, δεν τεκμηριώνει, δεν ενισχύει το βλέμμα που καταλήγει στο «συμβαίνει κάτι τέτοιο;». Προσπαθεί να δημιουργήσει μιαν ατμόσφαιρα, να αποκαλύψει συγκινήσεις, να κοιτάξει αμυδρά φώτα και παραμορφωμένες σκιές, να εξερευνήσει τα χαρακτηριστικά τού σημερινού άσπρου και μαύρου, τις φόρμες και τα στυλ, όλα αυτά τα αναρίθμητα ερεθίσματα της καθημερινής ζωής, τα οποία συνθέτουν την νέα οπτική πραγματικότητα στα μάτια των Ελλήνων κατά την περίοδο της κρίσης. Το γεγονός, όντως, δεν κατέχει κυρίαρχη θέση στις φωτογραφίες μου. Είναι ο απόηχός του που με ενδιαφέρει περισσότερο. Η ατμόσφαιρα που γεννά κάτι και παρατείνεται ακολουθώντας το. Όχι τόσο οι άνθρωποι, όσο τα σημάδια τους, τα ίχνη τους, η σκόνη που σηκώνουν στο πέρασμά τους, οποιαδήποτε ανάμνηση μπορεί να δημιουργηθεί από το εφήμερο θρόισμα της παρουσίας τους γύρω μας. Αυτό που επιδιώκω δεν είναι τόσο να μιλήσω για την κατάσταση των ανθρώπων, όσο να αναδημιουργήσω τη ζωή τους μέσα από την φωτογραφία. Χρησιμοποιώντας προσωπικές οπτικές φόρμες επιχειρώ να αρθρώσω σαφή φωτογραφικό λόγο.»\nΟ Στράτος Καλαφάτης γεννήθηκε στην Καβάλα το 1966. Μετά το τέλος των σπουδών του στο Τμήμα Φυσικής Αγωγής του Αριστοτελείου Πανεπιστημίου Θεσσαλονίκης και αναζητώντας την τύχη του ως φωτογράφος ξεκίνησε ένα ταξίδι στην Ευρώπη και στη συνέχεια στο Art Institute of Philadelphia (USA) όπου και παρακολούθησε μαθήματα φωτογραφίας. Επιστρέφοντας στην Ελλάδα το 1992 και μέχρι σήμερα ασχολείται με την ανάπτυξη και υλοποίηση μακροχρόνιων φωτογραφικών πρότζεκτ, όπως οι «Αρχέτυπες Εικόνες», η «Ομόνοια 2000 – Ταξίδι στον Ομφαλό της Αθήνας», το «Ημερολόγιο 1998-2002», η «Saga», το «Αρχιπέλαγος», ο «Άθως – Τα χρώματα της πίστης». Οι παραπάνω εργασίες κυκλοφορούν από τις εκδόσεις ΑΓΡΑ και έχουν παρουσιαστεί σε πολλές σημαντικές εκθέσεις στην Ελλάδα και στο εξωτερικό. Τα τελευταία χρόνια, μαζί με την Λία Ναλμπαντίδου, έχουμε δημιουργήσει το STUDIOTESSERA, έναν χώρο που ασχολείται με την εφαρμοσμένη φωτογραφία και την εκπαίδευση νέων φωτογράφων μέσα από πολύπλευρες εκπαιδευτικές δράσεις.\nO Κώστας Ορδόλης προτιμάει να αυτοαποκαλείται «μανιακός εραστής της φωτογραφίας δρόμου». Υπηρέτησε την ασπρόμαυρη αναλογική φωτογραφία περισσότερο από 30 χρόνια. Τελευταία, αθετώντας όρκους και υποσχέσεις, ασπάστηκε την ψηφιακή έγχρωμη εποχή. Η τελευταία του δουλειά βασίζεται στην αναζήτηση νέων φορμών αφήγησης και περιγραφής πόλεων, περιοχών και εικόνων που συνθέτουν τα σκηνικά της ελληνικής καθημερινότητας. Παρά την προτίμησή του στους ανοικτούς και ελεύθερους χώρους, δούλεψε για 20 και πλέον χρόνια ως stage photographer σε διάφορα σημαντικά θέατρα στην Ελλάδα. Μια επιλογή της δουλειάς του αυτής εκδόθηκε το 2009 με τον τίτλο «Shapes & Shadows from the Τheatre». Έχει εκδώσει έξι ακόμη προσωπικές συλλογές. Έχει σπουδάσει Οικονομικά στο Καποδιστριακό Πανεπιστήμιο της Αθήνας και Marketing στο McGill University του Μόντρεαλ. Εργάζεται στη Δ.Ε.Η. ως διευθυντής Ενεργειακών Υπηρεσιών.\nΗ Νίνα Κασσιανού συνεργάζεται με το Μουσείο Φωτογραφίας Θεσσαλονίκης ως ερευνήτρια και επιμελήτρια (2006-2014), καθώς και με τον χώρο τέχνης «Εικαστικός Κύκλος» σε θέματα φωτογραφίας. Την περίοδο 2009-2013 είχε αναλάβει τη διοργάνωση εκθέσεων, σεμιναρίων και portfolios review, με διεθνείς επιμελητές φωτογραφίας, στην M55projects. Το 2001 συνεργάστηκε με το Φωτογραφικό Κέντρο Σκοπέλου. Συμμετέχει στην έκδοση της Εγκυκλοπαίδειας για την ιστορία της Ευρωπαϊκής Φωτογραφίας, που εκδίδεται από το European House of Photography στην Bratislava, παρουσιάζοντας την ιστορία της ελληνικής φωτογραφίας από το 1900 έως το 2000. Έχει συμμετάσχει ως reviewer σε πολλά φεστιβάλ στην Ευρώπη, όπως Photoespaña Μαδρίτη, Sifest Savignano, Fotofo Μπρατισλάβα, Fotografia EuropeaReggio Emilia, Fotofestiwal Λοτζ (1997-2014). Έχει δημοσιεύσει άρθρα και μελέτες σε έντυπα στην Ελλάδα και στο εξωτερικό (1997-2013) και έχει διοργανώσει επιστημονικά συνέδρια και ημερίδες σχετικά με την ιστορία της φωτογραφίας. Έχει δώσει διαλέξεις σε διάφορα πανεπιστήμια και φωτογραφικούς συλλόγους στην Ελλάδα και στο εξωτερικό (2001-2013). Έχει επιμεληθεί εκθέσεις που αφορούν τη σύγχρονη διεθνή φωτογραφία. Έχει γράψει πολλά ακαδημαϊκά δοκίμια (1997-2013) και έχει δώσει διαλέξεις σε διάφορα πανεπιστήμια και φωτογραφικούς συλλόγους στην Ελλάδα και στο εξωτερικό (2001-2013). Εργάστηκε για μια δεκαετία ως κριτικός φωτογραφίας στην εφημερίδα «Το Βήμα της Κυριακής» (1997-2007). Κατέχει διδακτορικό δίπλωμα στην ιστορία της φωτογραφίας, από το Πάντειο Πανεπιστήμιο Αθηνών (2007). Έχει κερδίσει υποτροφία από το Πανεπιστήμιο του Princeton ΗΠΑ για την έρευνα των αρχείων που αναφέρονται στον ελληνικό Εμφύλιο πόλεμο και στην ελληνική αντίσταση κατά των Ναζί (2002).\nLandscapes: Θεματική έκθεση φωτογραφίας στην Blank Wall Gallery\nΗ Blank Wall Gallery θα φιλοξενήσει από την Παρασκευή 16 Οκτωβρίου 2015, τοπία από ...\nΣεμινάριο Φωτογραφίας από την ομάδα phasma2 στο Booze Cooperativa\nTo Booze Cooperativa και οι φωτογράφοι Μιχάλης Καραγιάννης και Καμίλο Νόλλας ...\nΈνας περίπατος στην πόλη, 3 τόποι - 11 φωτογράφοι: Έκθεση στη Δημοτική Πινακοθήκη Θεσσαλονίκης\nΤα εγκαίνια της έκθεσης φωτογραφίας με τίτλο "Ένας περίπατος στην πόλη, ...\nΤοπίο: ομαδική έκθεση φωτογραφίας στη γκαλερί ΟΚΤΟ\nΗ πρώτη φωτογραφική γκαλερί της Θεσσαλονίκης, η γκαλερί "ΟΚΤΟ", μόλις ...\n2 εκθέσεις, 24 φωτογράφοι και μια θεατρική performance στον Πολυχώρο Vault\nTo εργαστήρι φωτογραφίας και το θεατρικό εργαστήρι του Studio της οδού ...\nMEGALOPOLIS: Ατομική έκθεση φωτογραφίας του Μάρκου Δολόπικου στο Βερολίνο\nΗ Galerie Terzo Mondo στο Βερολίνο φιλοξενεί την ατομική εθεση φωτογραφίς του ...\n3 Φωτογράφοι, 3 Αφηγήσεις: Τάνια Καμίδου - Κωστής Αργυριάδης - Lily στον Ιανό Θεσσαλονίκης\nOι Εκδόσεις Άγρα και το Βιβλιοπωλείο Ιανός σε συνεργασία με το studiotessera, ...\nΑνασφάλλω x 2: έκθεση φωτογραφίας των Πέτρου & Κωνσταντίνου Σοφικίτη στο Ίδρυμα Μιχάλης Κακογιάννης\nΟι καλλιτέχνες - φωτογράφοι Πέτρος & Κωνσταντίνος Σοφικίτης ...\nKeep Calm and Get Naked: έκθεση φωτογραφίας στο Χώρο Τέχνης Δία Δύο\nΟι φωτογράφοι Ιωάννης Γαβριήλ, Βιβή Κεφαλωνίτη και Χρήστος ...


Ειρήνη Γεωργίου 02-06-2020 13:51 Τελευταία ενημέρωση: 07-06-2020 15:21\nΥπήρξε για χρόνια η κυρία Καραμανλή που συναγωνίστηκε σε κομψότητα την Τζάκι Κένεντι, σαγηνεύοντας με την ελληνική φινέτσα της τον Λευκό Οίκο\nH Αμαλία Μεγαπάνου ήταν είκοσι δύο χρόνια μικρότερη από τον Κωνσταντίνο Καραμανλή, αλλά «έφυγε» ακριβώς στην ίδια ηλικία, των ενενήντα ενός ετών, που «έφυγε» κι εκείνος. Υπήρξε για χρόνια η κυρία Καραμανλή που συναγωνίστηκε σε κομψότητα την Τζάκι Κένεντι, σαγηνεύοντας με την ελληνική φινέτσα της τον Λευκό Οίκο.\nΕυφυής, καλλονή, φινετσάτη κι ευγενής, με σπάνια καλλιέργεια και χιούμορ, δυναμική, ασυμβίβαστη και ταυτοχρόνως σεμνή, διήγε πάντα έναν διακριτικό και αθόρυβο βίο.\nΗ Αμαλία Μεγαπάνου, το γένος Κανελλόπουλου, η πρώτη και μόνη σύζυγος Καραμανλή, μετέπειτα συγγραφέας, πέθανε εχθές και κηδεύεται σήμερα σε πολύ κλειστό κύκλο. Επιθυμούσε να φύγει σιωπηλά, όπως έζησε, είχε δώσει σαφείς οδηγίες.\nΣπουδαία μορφή των Γραμμάτων αλλά και της πολιτικής Ιστορίας της Ελλάδας, η Μεγαπάνου ανήκε σε πολιτική οικογένεια, ήταν ανιψιά του σπουδαίου πολιτικού και φιλοσόφου, και διατελέσαντος προέδρου δύο βραχύβιων κυβερνήσεων, Παναγιώτη Κανελλόπουλου.\nΓεννημένη το 1929 ως Αμαλία Κανελλοπούλου, παντρεύτηκε σε ηλικία 22 ετών, το 1951, τον 44χρονο Καραμανλή. Στο πλευρό του παρακολούθησε την εντυπωσιακή πολιτική ανέλιξή του. Σε αυτά τα χρόνια του γάμου τους ο Καραμανλής μεταμορφώθηκε από έναν βορειοελλαδίτη πολιτικό σε έναν ηγέτη παγκόσμιου βεληνεκούς, έγινε από υπουργός βραχύβιων και προβληματικών κυβερνήσεων, πρωθυπουργός μιας χώρας η οποία στα δύσκολα μετεμφυλιακά χρόνια, σταθεροποιήθηκε, αναπτύχθηκε εντυπωσιακά και έκανε ένα μεγάλο άλμα εξωστρέφειας σε έναν νέο κόσμο που γεννιόταν –σταθερά με την Αμαλία στο πλευρό του.\n«Η εκ Πατρών καλλονή, παντρεύεται τον Σερραίο, δυναμικό, αγέρωχο πολιτικό Κωνσταντίνο Καραμανλή, που, όμως είναι απ’ τους πλέον γοητευτικούς και κομψούς νέους της εποχής, με δεκάδες κυρίες θαυμάστριές του», είχε γράψει η Αλεξάνδρα Τσόλκα.\n«Εκείνος, λέγεται, κατά τη διάρκεια του φλερτ, περνούσε, ντυμένος με ολόλευκο κοστούμι, κάθε απόγευμα, κάτω από το αθηναϊκό, κομψό της μπαλκόνι για να της κλέψει ένα βλέμμα και να της τραβήξει την προσοχή, πράγμα που κατάφερε και με το παραπάνω».\nΧρόνια αργότερα, στον στενό συνεργάτη και φίλο του, τον δημοσιογράφο και πολιτικό Τάκη Λαμπρία, ο Κωσταντίνος Καραμανλής θα απαντήσει, μοναδική φορά για τα προσωπικά του, με λόγια που θα μπουν και στο βιβλίο «Στη σκιά ενός μεγάλου», πως γενικά απέφευγε το φλερτ. «Το ενδεχόμενο ν’ αποκρουσθώ με απέτρεπε από το ν’ αποτολμήσω, θα ένιωθα την άρνηση, έστω και υποκριτική, βαρύτατη προσβολή».\nΗ Μεγαπάνου ακολούθησε τον Κωνσταντίνο Καραμανλή και στην εξορία του στο Παρίσι, στα μέσα της δεκαετίας του 1960.\nΗ σχέση τους διήρκεσε έως το 1972, όταν η Αμαλία αποφάσισε να πάρει διαζύγιο. Αιτία του διαζυγίου ήταν η δύσκολη συμβίωση, την οποία παραδέχτηκε και ο ίδιος ο Καραμανλής. Ωστόσο, στα πολλά χρόνια που ακολούθησαν, η Μεγαπάνου αρνήθηκε σταθερά να μιλήσει για τη ζωή της δίπλα στον Καραμανλή. Με δωρεά της, είχε παραχωρήσει τη συλλογή του πατέρα της, Αναστασίου Κανελλόπουλου, στο Ιδρυμα Κωνσταντίνος Καραμανλής.\nΟ Κωνσταντίνος Καραμανλής είχε εκμυστηρευτεί στον Τάκη Λαμπρία:\n«Ήταν, λοιπόν, τόσο όμορφη όσο και αξιοπρεπής. Είχε δυνατό χαρακτήρα, κάπως αυταρχικό. Ίσως μάλιστα το ναυάγιο του γάμου μας να οφείλεται στο ότι είχαμε τον ίδιο χαρακτήρα. Τα ενδιαφέροντά της ήταν περισσότερο πολιτιστικά, παρά πολιτικά. Και, μολονότι ουδέποτε αναμιγνυόταν στη δημόσια ζωή, συμπαραστάθηκε με αφοσίωση στη δύσκολη σταδιοδρομία μου. Το βέβαιο είναι ότι ο χωρισμός μου με λύπησε, αν και η ευθύνη γι’ αυτόν ήταν περισσότερο δική μου».\nΤα Χριστούγεννα του 1970, το διαζύγιο εμφανίστηκε στο πρωτοσέλιδο του περιοδικού «Οικογενειακός Θησαυρός» προκαλώντας τεράστιο κύμα συζήτησης. Το 1972 εκδίδεται το διαζύγιο τους. Εκείνη δε θα μιλήσει ποτέ για τη ζωή της, το συγγραφικό έργο που θα ακολουθήσει, τις σκέψεις της, τα χρόνια που έζησε μαζί του, τις αίτιες του χωρισμού ενός ζευγαριού που έλαμπε.\nΜετά το διαζύγιό της με τον Καραμανλή παντρεύτηκε στις 17 Μαΐου 1973 τον νεανικό της έρωτα, τον μαιευτήρα Επαμεινώνδα Μεγαπάνο, του οποίου το όνομα πήρε και χρησιμοποίησε κατά τη διάρκεια της συγγραφικής της καριέρας.\nΣυνήθιζε να λέει: «Οι άνδρες μια ζωή περπατούν πάνω σε προβιά και νοιώθουν άνετα γι΄αυτό γιατί περπατούν στα μαλακά. Όμως συχνά πέφτουν πάνω στο κεφάλι. Τι να κάνουμε; Oλες οι προβιές διαθέτουν και κεφάλι!»\nΤα βιβλία της έκαναν αίσθηση. Το «Πρόσωπα και άλλα κύρια ονόματα» θεωρείται έργο αναφοράς για την αρχαία ελληνική γραμματεία. Το «Διάλογος με την Άννα» επαναστατικό –σε αυτό η συγγραφέας συνομιλεί με μια ηλικιωμένη πόρνη και συστήνει στον αναγνώστη τον κόσμο των ιερόδουλων. Η ίδια σε συνέντευξή της είχε πει: «Ο,τι θέλησα, ό,τι με ενδιέφερε, το έκανα στη ζωή μου».\nΚΡΗΤΗ ΚΟΡΟΝΑΪΟΣ ΗΠΑ ΣΥΡΙΑ ΠΥΡΚΑΓΙΑ ΚΥΠΡΟΣ ΤΡΟΧΑΙΟ ΜΕΤΑΝΑΣΤΕΥΤΙΚΟ ΘΕΣΣΑΛΟΝΙΚΗ ΚΟΡΟΝΟΪΟΣ ΡΩΣΙΑ ΣΥΛΛΗΨΗ ΦΩΤΙΑ ΜΕΤΡΑ ΕΠΙΘΕΣΗ NOVARTIS ΘΕΣΣΑΛΟΝΙΚΗ ΠΡΟΣΦΥΓΕΣ-ΜΕΤΑΝΑΣΤΕΣ ΚΡΟΥΣΜΑΤΑ ΝΕΚΡΟΣ ΤΟΥΡΚΙΑ ΕΛΛΗΝΟΤΟΥΡΚΙΚΑ ΝΑΡΚΩΤΙΚΑ ΕΥΡΩΠΑΪΚΗ ΕΝΩΣΗ ΒΟΥΛΗ ΗΠΑ ΤΡΑΜΠ ΤΟΥΡΚΙΑ ΣΥΛΛΗΨΕΙΣ ΝΕΚΡΟΙ


Συμβουλές διατροφής και ομορφιάς για γυναίκες με καρκίνο - Mothersblog.gr\nΣυμβουλές διατροφής και ομορφιάς για γυναίκες με καρκίνο\n18 Οκτ 2013\tΔΙΑΙΤΕΣ\nΟ καρκίνος είναι μια ασθένεια που εμφανίζεται όλο και πιο συχνά σε γυναίκες κάθε ηλικίας.\nΕίναι φυσιολογικός ο θυμός και ο φόβος να υπάρχουν ως συναισθήματα.\nΟι χημειοθεραπείες ή οι ακτινοθεραπείες, είναι επακόλουθα της θεραπείας του καρκίνου και εκεί ξεκινάνε τα μαλλιά και οι τρίχες του σώματος να πέφτουν, το δέρμα να αλλοιώνεται αλλά όλες αυτές οι παρενέργειες ξεπερνιούνται με καλή διατροφή και με συμβουλές που θα διαβάσετε παρακάτω από ειδικούς.\nΌσες γυναίκες έχουν καρκίνο ή απλώς ενδιαφέρονται για ενημέρωση, μπορούν να επισκεφθούν τη 1ης Βαλκανική Συνάντηση για την πρόληψη του καρκίνου του μαστού, που διοργανώνει στις 18-20 Οκτωβρίου ο Σύλλογος Γυναικών με Καρκίνο του Μαστού νομού Θεσσαλονίκης «Άλμα Ζωής».\nΗ απώλεια μαλλιών δεν είναι οριστική\n«Απώλεια τριχών μπορεί να εμφανιστεί κατά τη διάρκεια της χημειοθεραπείας, στα μαλλιά και το πρόσωπο, μπορεί να πέσουν τα φρύδια και οι βλεφαρίδες. Μπορεί ακόμη να πέσουν και οι τρίχες που υπάρχουν στο σώμα, π.χ. στις μασχάλες, στα πόδια, στην περιοχή της ήβης. Η τριχοφυΐα, όμως, επανεμφανίζεται συνήθως σε έξι με οκτώ εβδομάδες μετά την ολοκλήρωση της θεραπείας» λέει στο ΑΠΕ-ΜΠΕ η αισθητικός Δήμη Κουλιστανίδου.\nΚαι συνεχίζει: «Κάποιοι που μετά τη χημειοθεραπεία χάνουν όλα, πολλά ή τα περισσότερα από τα μαλλιά τους επιλέγουν να φορούν τουρμπάνια, κασκόλ, καπέλα περούκες ή εξαρτήματα για τα μαλλιά. Άλλοι αφήνουν το κεφάλι ακάλυπτο ανάλογα με το αν είναι στο σπίτι τους ή σε δημόσιο χώρο. Δεν υπάρχει καμία 'σωστή' ή 'λάθος' επιλογή. Κάντε ό,τι αισθάνεστε άνετο για σας. Χάνοντας τα μαλλιά από το κεφάλι, το πρόσωπο ή το σώμα σας μπορεί να είναι δύσκολο να το αποδεχτείτε. Αίσθημα θυμού ή κατάθλιψη είναι κοινό για όλους όσοι υποβάλλονται σε θεραπεία και είναι απόλυτα φυσιολογικό. Το ίδιο διάστημα να θυμάστε ότι πρόκειται για μια προσωρινή παρενέργεια».\nΌμορφη και χωρίς μαλλιά\nΤι πρέπει και τι μπορεί να κάνει μια γυναίκα για τη φροντίδα των μαλλιών του δέρματος και των νυχιών κατά τη διάρκεια του πρώτου χρόνου της χημειοθεραπείας ή της ακτινοθεραπείας;\n«Για τη φροντίδα των μαλλιών συνιστάται η χρήση μιας μαλακής βούρτσας. Προσοχή, όμως, να αποφεύγεται το υπερβολικό βούρτσισμα και το τράβηγμα των μαλλιών και χτενίσματα όπως πλεξούδες και αλογοουρές. Να αποφεύγονται επίσης τα κοκαλάκια, τα κλάμερ και τα τσιμπιδάκια καθώς επίσης η βαφή, οι ανταύγειες, τα σπρέι και οι αφροί φιξαρίσματος. Αντί για σπρέι ή αφρό μπορεί να χρησιμοποιηθεί μπίρα ή χυμός λεμονιού. Συνιστάται η χρήση απαλών σαμπουάν και μαλακτικών και στέγνωμα ταμπονάροντας με την πετσέτα χωρίς τρίψιμο και αποφυγή του σεσουάρ" απαντά η κ. Κουλιστανίδου.\nΠαράλληλα συνιστά: κούρεμα των μαλλιών γιατί τα κοντά μαλλιά φαίνονται πυκνότερα, χρήση αντηλιακού, καπέλου ή μαντίλας για την προστασία της κεφαλής από τον ήλιο ή ακόμη και από το κρύο.\n«Αποκτήστε την περούκα ή το περουκίνι σας πριν χάσετε πολλά από τα μαλλιά σας. Έτσι συνδυάζετε τη φυσική ποιότητα και το χρώμα των μαλλιών σας στη περούκα σας. Απευθυνθείτε σε ειδικά καταστήματα για καρκινοπαθείς για αγορά ή δανεισμό. Πάτε την περούκα σας στον κομμωτή σας ή το κατάστημα αγοράς για το styling, το χρώμα και το κούρεμα, ώστε να πλαισιώσει το πρόσωπό σας φυσικά.\nΕνημερωθείτε για τις καλύψεις του ασφαλιστικού σας ταμείου που δικαιούσθε, ως προς το κόστος περούκας, τεχνητού μαστού, ειδικού στηθόδεσμου κ.λπ. λόγω της θεραπείας του καρκίνου. Βεβαιωθείτε ότι τα έχετε ελέγξει όλα και ζητήστε από το γιατρό σας τις συνταγές που απαιτούνται».\nΣυμβουλές για την περιποίηση δέρματος και νυχιών\nΓια την περιποίηση του δέρματος συνιστώνται χλιαρά ντους ή γρήγορα δροσερά μπάνια με απαλό σαπούνι, χρήση ενυδατικής λοσιόν, αποφυγή αντιβακτηριδιακών προϊόντων και προϊόντων με βιταμίνη C που είναι όξινα και προκαλούν απολέπιση καθώς και αρωμάτων, αποσμητικών αντι-ιδρωτικών , λαδιών και γενικά προϊόντων σώματος με μεγάλη περιεκτικότητα σε αιθέρια έλαια.\nΗ κ. Κουλιστανίδου προτείνει ξύρισμα με ηλεκτρική μηχανή, χρήση αμύλου καλαμποκιού αντί για πούδρα, αποφυγή δραστηριοτήτων που προκαλούν εφίδρωση, αποφυγή χρήσης θερμοφόρας και στενών ρούχων. Λέει ακόμη «όχι»: στην έκθεση στον ήλιο για έναν χρόνο μετά τη χημειοθεραπεία ή την ακτινοβολία, στο σολάριουμ, στο μασάζ με ζεστές ηφαιστειογενείς πέτρες και σε κάθε ζεστή περιποίηση καθώς και σε περιποιήσεις σε εργαστήρια αισθητικής που περιλαμβάνουν καθαρισμούς, πήλινγκ και κάθε είδος αποτρίχωσης. Μπορούν, όμως, να γίνουν ήπιες περιποιήσεις δέρματος στην αισθητικό, ένα προσεκτικό μακιγιάζ που θα καλύπτει την απώλεια φρυδιών και χρήση φυτευτών βλεφαρίδων.\nΓια την περιποίηση των νυχιών συνιστά να κόβονται κοντά χωρίς να αφαιρούνται τα πετσάκια, αποφυγή τεχνικών νυχιών ή ενίσχυση τους με ακρυλικό ή τζελ και χρήση θεραπευτικών βερνικιών νυχιών που να περιέχουν 1-2% διάλυμα φορμαλδεΰδης μόνο στην άκρη των νυχιών χωρίς να έρχεται σε επαφή με το δέρμα ή τα επωνύχια.\nΗ διατροφή παίζει πολύ σημαντικό ρόλο στην πρόληψη αλλά και κατά τη διάρκεια της ασθένειας. «Έχει εκτιμηθεί ότι η διατροφή μπορεί να εξηγήσει την αιτία πρόκλησης του 30% των περιπτώσεων εμφάνισης καρκίνου στις δυτικές χώρες. Η καλή διατροφή είναι ένα δυνατό όπλο στην καταπολέμηση του καρκίνου και οποιασδήποτε άλλης ασθένειας. Γιατί η καλή διατροφή κατά τη διάρκεια του καρκίνου μπορεί να αυξήσει τις πιθανότητες επιβίωσης», επισημαίνει η διαιτολόγος -διατροφολόγος Μαρία Καράμπαλη.\nΤι συμβαίνει, όμως, όταν κάποιος προσβληθεί από καρκίνο και κάνει θεραπεία;\n«Η καρκινική καχεξία προσδιορίζεται από την ανορεξία, την απώλεια βάρους, την αναιμία, καθώς και την ελάττωση των πρωτεϊνών και της μάζας σώματος. Η επίδραση της νόσου στον μεταβολισμό αρχίζει νωρίς, πριν από την απώλεια βάρους. Οι μεταβολικές οδοί που χρησιμοποιούν τα καρκινικά κύτταρα είναι ανεπαρκείς σε σύγκριση με τις οδούς των φυσιολογικών κυττάρων και απαιτούν επιπλέον θρεπτικά συστατικά και ζωτικές πρωτεΐνες. Οι όγκοι χαρακτηρίζονται από συνεχή αυξημένη ανάγκη για γλυκόζη. Οι διαταραχές στον μεταβολισμό των πρωτεϊνών έχουν σχέση με την παροχή επαρκών αμινοξέων για την ανάπτυξη όγκου. Οι κυτταροκίνες, ουσίες που εκκρίνονται από το ανοσοποιητικό σύστημα σαν απάντηση στον όγκο, αποτελούν σοβαρούς μεσολαβητές στο σύνδρομο της καρκινικής καχεξίας και επηρεάζουν τον μεταβολισμό με μηχανισμούς παρόμοιους με αυτούς της σήψης και της φλεγμονής. Η χημειοθεραπεία, η ακτινοθεραπεία και η ανοσοθεραπεία προκαλούν διαταραχές στη θρέψη», εξηγεί η κ. Καράμπαλη.\n"Η επαρκής πρόσληψη ενέργειας και θρεπτικών συστατικών κατά τη διάρκεια της θεραπείας και της αποκατάστασης θα βοηθήσουν τον ασθενή να διατηρήσει το βάρος του και να αποφύγει τις πιθανές ανεπάρκειες θρεπτικών συστατικών", επισημαίνει η κ. Καράμπαλη και προσθέτει: «Οι ενεργειακές ανάγκες των ασθενών με καρκίνο μπορούν να μειωθούν, να παραμείνουν αμετάβλητες ή να αυξηθούν. Επομένως, οι συστάσεις για ενεργειακή πρόσληψη πρέπει να είναι εξατομικευμένες και να έχουν ως σκοπό την επιτυχία και διατήρηση ενός υγιούς βάρους κατά τη διάρκεια της θεραπείας και της αποκατάστασης».\nΟι βασικοί διατροφικοί στόχοι για τους ασθενείς με καρκίνο είναι: η διατήρηση του σωστού βάρους και η επιλογή και κατανάλωση υγιεινών τροφών που παρέχουν στο σώμα την ενέργεια και τα θρεπτικά συστατικά που χρειάζεται για να αντεπεξέλθει.\nΜερικές φορές, ο καρκίνος αλλάζει τον τρόπο με τον οποίο το σώμα χρησιμοποιεί τις θρεπτικές ουσίες που προσλαμβάνει. Αυτές οι αλλαγές μπορεί να οφείλονται στην αντίδραση του σώματος στον όγκο, στις παρενέργειες της θεραπείας σε ορισμένα φάρμακα ή σε συνδυασμό όλων των παραπάνω παραγόντων.\n«Δεν είναι ασυνήθιστο να διαπιστώσετε αλλαγές στον τρόπο με τον οποίο το σώμα σας μεταβολίζει τη ζάχαρη ή στα επίπεδα σακχάρου στο αίμα. Είναι πιθανό να εκδηλώσετε υπεργλυκαιμία. Συνήθεις ελλείψεις βιταμινών και ιχνοστοιχείων που παρατηρούνται σε καρκινοπαθείς είναι σε: φυλλικό οξύ, βιταμίνη Α, βιταμίνη C, χαλκό, σίδηρο, μαγνήσιο, ψευδάργυρο, βιταμίνη D, ασβέστιο. Στην περίπτωση αυτή, ενδείκνυται ενδεχομένως η λήψη συμπληρωμάτων διατροφής με βιταμίνες και ιχνοστοιχεία. Με τη βοήθεια τέτοιων συμπληρωμάτων μπορεί να εξασφαλιστεί η πρόσληψη της συνιστώμενης ημερήσιας δόσης σημαντικών θρεπτικών συστατικών.\nΚυκλοφορούν επίσης υποκατάστατα γεύματος σε υγρή μορφή τα οποία καλύπτουν επιπλέον τις ανάγκες για πρωτεΐνες. Οι πρωτεΐνες είναι απαραίτητες, καθώς ενισχύουν σημαντικά το σώμα αλλά δεν πρέπει να καταναλώνονται σε υπερβολικές ποσότητες. Επίσης, τα όποια συμπληρώματα διατροφής δεν πρέπει να λαμβάνονται σε μεγάλες δόσεις που υπερβαίνουν την ημερήσια συνιστώμενη ποσότητα.\nΗ υπερβολική πρόσληψη τέτοιων ουσιών είναι δυνατό να επηρεάσει αρνητικά τη θεραπευτική δράση ορισμένων χημειοθεραπειών ή/και της ακτινοθεραπείας. Τα θρεπτικά συστατικά που λαμβάνετε μέσω της τροφής είναι πιθανό να σας ωφελούν πολύ περισσότερο από τα συμπληρώματα διατροφής» αναφέρει η κ. Καράμπαλη.\nΟι τροφές που θεωρούνται σύμμαχοι στη θεραπεία του καρκίνου είναι τα λιπαρά ψάρια, τα καρότα, οι κόκκινες και κίτρινες πιπεριές, οι ηλιόσποροι, τα καρύδια Βραζιλίας τα μανιτάρια, οι ντομάτες, ο κρόκος του αβγού, το μπρόκολο, το σκόρδο, το παντζάρι και τα όσπρια.


Ψάρευε παράνομα με δυναμίτιδα - Ηλεία Live!\nΨάρευε παράνομα με δυναμίτιδα\n06/08/2011 - 20:17\nΣτα πράσα έπιασαν οι Λιμενικοί έναν 57χρονο ψαρά, που εντοπίστηκε να ψαρεύει με τη χρήση δυναμίτιδας, στην παραλία μεταξύ Παλαιοχωρίου και Μπούκας.\nΣύμφωνα με πληροφορίες του ilialive.gr άνδρες του Λιμενικού Σταθμού Παλουκίου και του Κλιμακίου Ειδικών Αποστολών, εντόπισαν δύο άντρες στην περιοχή, μετά από καταγγελία που είχε δεχθεί το Λιμεναρχείο Κατακόλου. Οι λιμενικοί έστησαν την επιχείρησή τους από τις πέντε τα ξημερώματα της Παρασκευής και περίπου στις 8,30 το πρωί, είχαν αποτέλεσμα.\nΟ 57χρονος δράστης είχε μπει στη θάλασσα σε κοντινή απόσταση από τη στεριά και αναζητούσε τα νεκρά ψάρια μετά τη ρίψη δυναμίτιδας. Ενώ ο φερόμενος ως συνεργός του που φύλαγε «τσίλιες» πρόλαβε να διαφύγει, ο 57χρονος δεν τα κατάφερε και τον συνέλαβαν οι λιμενικοί. Ο ίδιος προσπάθησε να αντισταθεί και να τους χτυπήσει, καταφέρνοντας να τραυματίσει ένα Λιμενικό ελαφρά.\nΟ δράστης υποστήριξε πως δεν γνώριζε τον άλλο άντρα, ενώ οι άντρες του Λιμενικού βρήκαν στην κατοχή του μικρή ποσότητα ψαριών, μια μάσκα θαλάσσης και βατραχοπέδηλα, τα οποία κατασχέθηκαν. Ο 57χρονος οδηγήθηκε στον Εισαγγελέα Αμαλιάδας και δικάστηκε στο αυτόφωρο σε ποινή φυλάκισης οκτώ μηνών με τριετή αναστολή, του επιβλήθηκε και πρόστιμο 1.000 ευρώ και αφέθηκε ελεύθερος.


Πρόβλημα-Echinophyllia : ΕΝΥΔΡΕΙΑΚΕΣ ΣΥΖΗΤΗΣΕΙΣ\nΤώρα είναι 21 Ιαν 2020, 20:31\nΘέμα δημοσίευσης: Πρόβλημα-Echinophyllia\n#56670 Δημοσιεύτηκε: 01 Φεβ 2010, 16:09\nΠρίν 15 μέρες περίπου πήρα μία πολύ όμορφη Echinophyllia.\nΌταν την πήρα σε ένα σημείο περιμετρικά δεν είχε σάρκα και φαινόταν ο σκελετός πολύ λίγο όμως.Παρατηρούσα μέρα με την μέρα οτι επουλωνόταν και γενικά το κοράλλι ήταν υγιέστατο.\nΕχθές το πρωί ξαφνικά είδα άσπρισμα στο εσωτερικό του κοραλιού και σήμερα αρχίζει να φαίνεται ο σκελετός του, σαν να λιώνει η σάρκα.\nΈκανα αναζήτηση να βρω παρόμοιες αναφορές και βρήκα στο RC ένα μεγάλο θέμα για τα chalices και γενικότερα για τα lps. Οι συγχομπίστες περιγράφουν τα ίδια συμπτώματα και τελικά η λύση που προτείνουν είναι ένα φάρμακο για σκυλιά το ''interceptor''.http://www.reefcentral.com/forums/showt ... ase&page=9\nΤο φάρμακο έχει αναφερθεί και εδώ παλαιότερα για τα sps . viewtopic.php?f=9&t=127&hilit=red+bugs\nΤσέκαρα και ξανα τσέκαρα τις παραμέτρους μήπως και μου έχει ξεφύγει κάτι αλλά όλα είναι Οκ.\nΒρήκα το interceptor και το απόγευμα θα το έχω και λέω να κάνω ένα dip το κοράλλι. Το έχει χρησιμοποιήσει κανείς??\nΔείτε και φώτο το πρόβλημα.\nΘέμα δημοσίευσης: Re: Πρόβλημα-Echinophyllia\n#56671 Δημοσιεύτηκε: 01 Φεβ 2010, 16:16\nμάλλον δύσκολο να έχεις χτυπηθεί από red worms....\nΕμένα ΙΜΟ μου φαίνεται μάλλον για έλλειψη τροφής ή επαρκούς φωτισμού. (ας μας πουν και οι σοφοί μας)\nΘα περίμενα λίγο πριν το στρεσσάρω περισσότερο με ένα dip....\nΑν έχεις τέτοιο πρόβλημα, δεν αρκεί ένα dip, θέλει dip όλο το ενυδρείο !!!\n#56673 Δημοσιεύτηκε: 01 Φεβ 2010, 16:54\nΑν διαβάσεις το θέμα στο reefcentral http://www.reefcentral.com/forums/showt ... ce+disease αναφέρονται για κάτι μαύρα bugs που κάνουν την ζημιά.\nΤο κοράλλι όπου και να έχω διαβάσει θέλει ελάχιστο φως έως και σκιερό μέρος δεν υπάρχει πρόβλημα, ίσα ίσα που ο έντονος φωτισμός μπορεί να το κάψει.\nΓια την έληψη τροφής και αυτό αποκλείεται διότι τα έχω καλά ταϊσμένο, στο διάστημα 2 εβδομάδων που το έχω έχει φάει 4-5 φορές όπως όλα τα lps που έχω.\nΕπίσης πολοι λενε ότι τα έχουν σώσει με dip σε interceptor αλλά είχαν πρόβλημα σε ένα και όχι σε όλα.\nΆλλοι πάλι το ρίχνουν σε όλο το ενυδρείο.\n#56674 Δημοσιεύτηκε: 01 Φεβ 2010, 17:01\nΔοκίμασε (πριν το dip), τάισμα συχνό (καθημερινά το βράδυ) για 6-7 ημέρες.\nΠολύ ψιλοκομένη την τροφή στο multi ή έτοιμο κατεψυγμένο (mysis/ eggs ) που να έχει ξεπαγώσει απο την προηγούμενη.\nAν μπορείς απομάκρυνε απο δίπλα τις ρεκόρντιες.\n#56676 Δημοσιεύτηκε: 01 Φεβ 2010, 17:17\nΔιάβασε και αυτό και ψαχτο λίγο.\n#56679 Δημοσιεύτηκε: 01 Φεβ 2010, 18:56\nΘα το ψάξω κι άλλο, θα το ταΐζω καθημερινά όπως μου πρότεινε ο Στάθης κιάμα δεν δω βελτίωση θα προχωρήσω σε dip με το φάρμακο και ο θεός βοηθός.\nΜόλις έχω νεώτερα θα ενημερώσω!\n#56708 Δημοσιεύτηκε: 02 Φεβ 2010, 00:22\nΒαγγέλη έχοντας μια μικρή σχετικά εμπειρία με αυτά τα ζωντάνα θα σου πω τι έχω παρατηρήσει .\nΌσες τραχιφίλιες και σκολίμιες έχω πάρει τις έχω χειριστεί με αυτό τον τρόπο και δεν έχασα καμιά, το πρώτο διάστημα πρέπει να τις βάλεις απομωνομένα να μην τις πολυπλησιάζει κάτι άλλο και τις στρεσάρει για να αρχίσουν να ανοίγουν τις νυματοκύστεις τους και να τρέφονται μόνα τους.\nΤο πρώτο διάστημα εντατικό τάισμα όπως σου αναφέρει ο Στάθης, έχω πάρει σκελετωμένη φούγκια που θα την πετούσε κατάστημα και με καθημερινό επίμονο τάισμα επανήλθε . Απομώνοσε την και τάισε την εντατικά και εύχομαι να επανέλθει σύντομα φίλε.\nΆ! επίσης δεν θέλει πολύ κυκλοφορία, δες μήπως την αρπάζει το wave της vortech\n#57083 Δημοσιεύτηκε: 08 Φεβ 2010, 12:40\nΤο κοράλλι μετά από καθημερινό τάισμα πάει πολύ καλύτερα!!\nΚάθε βράδυ τώρα έχει μάθει και ανοίγει τους πολύποδες περίπου την ίδια ώρα και περιμένει να το ταΐσω!!\nΤου δίνω cyclops, αρτεμια, brine shrimp.\nΠαιδιά σας ευχαριστώ για τις συμβουλές που μου δώσατε και πολύ χάρηκα που απέφυγα το φάρμακο.\nΥπάρχει περίπτωση να το προκάλεσαν οι ρικόρντιες που ήταν κοντά?\nΤις απομάκρυνα όπως μου είπε και ο Στάθης\n#57085 Δημοσιεύτηκε: 08 Φεβ 2010, 13:01\n#57092 Δημοσιεύτηκε: 08 Φεβ 2010, 15:27\nΜπράβο φίλε! ευχάριστο νέο!\nΝαι εγώ πιστεύω ότι μπορεί να έπαιξαν έναν παράγοντα και οι ρικόρντιες


Φίλοι κι εχθροί! Μπορεί ο κολλητός μου να παραμείνει φίλος με την πρώην μου; - Tlife.gr\n29.11.2013 | 22:53\nΦίλοι κι εχθροί! Μπορεί ο κολλητός μου να παραμείνει φίλος με την πρώην μου;\n"Τους φίλους τους διαλέγουμε γι' αυτό δεν τους παιδεύουμε. Κι εμείς ερωτευτήκαμε, αλλά δεν τρελαθήκαμε"! Μωρέ καλά τα λες εσύ Χαρούλα... Και με τον φίλο που αλλάζει στρατόπεδο τι γίνεται; Ποιο είναι εκείνο το τραγούδι που περιγράφει τη δική μου κατάσταση; Γιατί καταλαβαίνω να σε "πάρει και να σε σηκώσει" ο έρωτας και να παραμελήσεις τους φίλους (παροδικά!), μπορώ να χωνέψω ο φίλος να μην αποδέχεται πλήρως την επιλογή σου, αλλά να έρχονται έτσι τα πράγματα που ο φίλος μου να διατηρεί σχέσεις με την αιτία του κακού; ΑΥΤΟ δεν μπορώ να το καταλάβω με τίποτα.\nΣΑΝ ΘΥΜΑ ΠΛΕΚΤΑΝΗΣ...\nΤον γνώριζα πολλά χρόνια και μπορεί να μην ήμασταν αυτό που λέμε κολλητοί, είχαμε όμως μια καλή σχέση. Είχαμε πιει και μια μπύρα παραπάνω βρε αδερφέ... Θυμάμαι την ημέρα που σε πρωτοσυνάντησα σε κοινή μας παρέα, εκείνος έβγαλε αστραπιαία το κατηγορητήριο. "Περί ορέξεως κολοκυθόπιτα ρε φίλε! Γούστα ειναι αυτά! Αλλά νομίζω πως δεν της κόβει και τόσο!" μου είχε πει όταν του ανέφερα για πρώτη φορά πως σε γουστάρω. Ξέρεις αυτή η μελιστάλακτη άποψη των ανδρών για κάθε γυναίκα που δεν τους ενδιαφέρει -σάπια, σαύρα, μπάζο κτλ.\nΉθελε, δεν ήθελε όμως έπρεπε να κάνει τον συνδετικό κρίκο. Το "ξεκάρφωμα' για να μπορέσουμε να βγούμε... να ψαρέψουμε αν είσαι μόνη. Αν υπάρχει περίπτωση να ενδιαφέρεσαι! "Κανόνισε εσύ να βγούμε, για να μην καρφωθούμε" του έλεγα συνεχώς, αφού εκείνος είχε σχέση και δεν θα τον ψιλιαζόσουν ποτέ. Κι έτσι πήγαμε για καφέ... και για ποτό... και για κρέπα. Το "τρίο στούτζες" είχαμε καταντήσει! "Δεν μπορώ! Θα της το πω χύμα και ό, τι γίνει" του έλεγα. "Όχι, θα κάνεις βλακεία!" επέμενε εκείνος. Όπως και να έχει τα πράγματα μεταξύ μας προχώρησαν. Στην αρχή τέλεια, ύστερα περίεργα και στο τέλος καταστροφικά. Εκείνος παρακολουθούσε το love story από τη γωνία, χωρίς να λέει και πολλά. Πάντα όμως με ρωτούσε πως πάνε τα πράγματα, τι γίνεται κτλ. Ακόμη κι όταν εγώ απέφευγα να αναφερθώ στο θέμα.\nΌταν λοιπόν έσκυψες να τραβήξεις τη γραμμή του χωρισμού, δεν φανταζόμουν ποτέ πως σηκώνοντας το βλέμμα θα τον έβρισκα απέναντι. Δίπλα σου! Όπως όταν ήμασταν παιδιά... Θυμάσαι που κάναμε με ένα ξύλο μια γραμμή στο χώμα και χωρίζαμε τις ομάδες; Και είχαμε 2-3 σιγουράκια. Τα φιλαράκια μας που θα ήταν με την δική μας ομάδα ό, τι και να γίνει.\nΣΕ ΠΟΣΑ ΤΑΜΠΛΟ ΤΟ ΠΑΙΖΕΙΣ\nΠοιος είμαι εγώ που θα υποδείξω στον οποιονδήποτε με ποιον θα κάνει παρέα; Σωστά. Από την άλλη δεν μπορώ κι εγώ να μην αισθάνομαι περίεργα. Δεν είναι τόσο απλό αν το σκεφτείς. Άρα γίνεται να είναι κάποιος φίλος και με τους δύο μετά από έναν χωρισμό χωρίς γυρισμό;\n- Ισορροπία σε λεπτό σχοινί: Ας υποθέσουμε πως τον παίρνω τηλέφωνο να βγούμε. Εκείνος θα πρέπει να τσεκάρει την ατζέντα του μην τυχόν και έχει πει και σε σένα. Γιατί του έχεις και του έχω πει πως δεν θέλω να σε δω!\n- Παύει να είναι ο ώμος να κλάψεις: Όταν χωρίσαμε ήμουν να με κλαίνε οι ρέγγες! Τότε χρειάζεσαι τον φίλο να τα πιείτε, να πεις τον καημό σου και ΦΥΣΙΚΑ να βρίσετε μαζί την αχάριστη. Δεν με βοηθά καθόλου ένας φίλος που μασάει τα λόγια του, που προσπαθεί να βρει δικαιολογητικά και για την απέναντι πλευρά. "Με φέρνεις σε πολλή δύσκολη θέση. Γιατί είναι και εκείνη φίλη μου!" Μάλιστα... και τότε τι βγήκες μαζί μου;\n- Μυστικά... ΤΕΛΟΣ: Πες μου πώς μπορώ (και βέβαια πως μπορείς κι εσύ με τη σειρά σου) να του πω τα μυστικά μου; Πώς θα είμαι σίγουρος πως δεν πηγαίνει μετά να τα συζητήσει χαρτί και καλάμαρι με σένα; Εκτός κι αν τον χρησιμοποιώ σαν όχημα, για να μάθεις πράγματα για μένα μπας και ζηλέψεις! Και φίλος που δεν μπορείς να του εμπιστευτείς ούτε ένα μυστικό, δεν είναι φίλος.\n- Σε βλέπω στο ποτήρι του! Και κάτι άλλο. Άντε και τον εμπιστεύομαι. Πες πως καταφέρνει κι εκείνος να παίξει και στα δύο ταμπλό με απόλυτη επιτυχία. Το γεγονός πως θα ξέρω πως κάνετε παρέα, πως βγαίνετε μαζί θα υπάρχει πάντα στον αέρα. Να μου θυμίζει εσένα, να με κάνει να ξενερώνω και να τον αποφεύγω. Στην κατάστασή μου δεν θέλω να έχω έναν ακόμη λόγο να σε θυμάμαι -εκτός δηλαδή από όλα τα τραγούδια στο ραδιόφωνο, το μπλουζάκι που ξέχασες σπίτι, τον Οκτώβρη, το πρωί, το βράδυ!\n- Ζηλεύω... δεν το κρύβω. Ζηλεύω! Εκείνος συνεχίζει να πηγαίνει για καφέ μαζί σου. Όταν ήρθε το αγαπημένο σου συγκρότημα, σε πήρε τηλέφωνο να σου το πει. Συνεχίζει να κάνει Post στο Facebook και να πειράζει ο ένας τον άλλο! Να παίρνει τα like στις δημοσιεύσεις του. Γενικά, είναι ακόμη εκεί! Ενώ εγώ δεν υπάρχω πια πουθενά στη ζωή σου. Και αυτό είναι άδικο...\nΤΟ ΤΕΛΟΣ ΔΥΟ ΣΧΕΣΕΩΝ\nΠες με απόλυτο. Πες με υπερβολικό... εγώ όμως δεν μπορώ να μοιράζομαι του φίλους με την πρώην. Ειδικά εκείνους που την γνώρισαν από μένα. Είναι άλλο να έρθει κάποιος, σαν καλός φίλος και να μου δείξει το λάθος, να μου πει πως ήταν δικό μου το σφάλμα που χωρίσαμε και εσύ δεν έφταιγες σε τίποτα και άλλο να γίνει κολλητάρι μαζί σου. Τότε έχει επιλέξει και μαζί με τον χωρισμό, χωρίζει και μια φιλία. Δεν μπορεί να "περπατήσει"! Αν κάνεις το βήμα από την απέναντι πλευρά της... γραμμής δεν υπάρχει γυρισμός!\nΥ.Γ.: "Εσύ δεν είσαι που την έλεγες μπάζο;" τον ρώτησα. "Την γνώρισα καλύτερα" μου απάντησε. "Κι εγώ το ίδιο..." συμπλήρωσα!


Home/Recipes/πατατες στη γαστρα με φρεσκα κρεμμυδακια και μυρωδικα\nAuthor: dina nikolaou Cooking Method: Άλλο Cuisine: Άλλο Recipe Keys: γ γαστρα κ κρεμμυδακια μ μυρωδικα π πατατες φ φρεσκα\nΔυσκολία: Intermediate Prep Time 40 min Cook Time 50 min Rest Time 1 min Total Time 1 hr 31 mins Servings: 6 Best Season: Suitable throughout the year\n1.2 ml ζωμός λαχανικών\nΠλένω καλά τις πατάτες και τις βάζω σε μονή στρώση (το πολύ σε διπλή) σε μια φαρδιά και ρηχή κατσαρόλα. Τις υπερκαλύπτω με άφθονο κρύο νερό, ρίχνω αλάτι και ζεσταίνω σε δυνατή φωτιά, μέχρι να πάρει βράση το νερό. Τις βράζω για 10 λεπτά, τις βγάζω από την κατσαρόλα με μια τρυπητή κουτάλα και τις βάζω σε μια γάστρα (ή σε ένα βαθύ και ευρύχωρο πυρίμαχο ταψί).\nΠροθερμαίνω το φούρνο στους 200°C. Σε ένα μεγάλο αντικολλητικό τηγάνι απλώνω καλά τα φρέσκα κρεμμυδάκια, σε μονή στρώση, καλύπτοντας όλο τον πυθμένα. Προσθέτω κρύο νερό που μόλις να τα καλύψει και το ζεσταίνω σε χαμηλή φωτιά μέχρι να αρχίσει να σιγοκοχλάζει. Προσθέτω το ελαιόλαδο, τη ζάχαρη, αλάτι και πιπέρι και συνεχίζω το άχνισμα σε χαμηλή φωτιά, μέχρι να σωθεί το νερό. Δεν ανακατεύω για να μην κομματιαστούν τα κρεμμυδάκια.\nΣκορπίζω το μείγμα του τηγανιού στη γάστρα με τις πατάτες. Προσθέτω το ζωμό, το δεντρολίβανο, τη ρίγανη και 200 ml ζεστό νερό, κλείνω τη γάστρα με το καπάκι της (ή σκεπάζω καλά το ταψί με αλουμινόχαρτο) και τοποθετώ το σκεύος σε ένα από τα χαμηλά ράφια του φούρνου.\nΨήνω τις πατάτες για 40 – 50 λεπτά, μέχρι να μαλακώσουν καλά. Ανοίγω το σκεύος, πασπαλίζω με τον ψιλοκομμένο μαϊντανό και την τριμμένη φέτα και σερβίρω.\nKeywords: πατατες γαστρα φρεσκα κρεμμυδακια μυρωδικα\nFile under γαστρακρεμμυδακιαμυρωδικαπατατεςφρεσκα\nμ μπαχαρικα π πατατες π πικαντικες\nγ γαστρα μ μυρωδικα π πατατες σ στιφαδο\n1 hr 36 mins Intermediate


Πανδημία | Διαταραχή των φιλικών μας σχέσεων - I for Interview\nΔημοσιεύτηκε στις 4 January 2021 στo Mind Opener\n«Είμαστε κοινωνικά όντα και οι φιλίες μας διαδραματίζουν σημαντικό ρόλο στην κοινωνικότητά μας. Καθιστούν δυνατή τη σφυρηλάτηση στενών εξωστρεφών δεσμών, δίχως τους οποίους θα ήμαστε εγκλωβισμένοι στην ιδιωτική μας σφαίρα», εξηγεί στην εφημερίδα Le Monde η ιστορικός Anne Vincent-Buffault, συγγραφέας του βιβλίου ¨Άσκηση της Φιλίας. Για μία ιστορία των φιλικών πρακτικών των 18ου και 19ου αιώνα¨. «Στην Αρχαία Ελλάδα, η φιλία τη βάση των κοινωνικών σχέσεων και της έννοιας του πολίτη».\nΜία φιλική σχέση, για να είναι βιώσιμη, χρειάζεται δύο πράγματα: χρόνο και φυσική εγγύτητα. Ήδη από την αρχαιότητα, ο Αριστοτέλης (384-322 π.Χ.)έλεγε ότι οι φίλοι πρέπει να έχουν «καταναλώσει μαζί ένα μόδι αλάτι» (Μόδι, μονάδα μέτρησης όγκου Σημείωση του μεταφραστή), δηλαδή να έχουν μοιραστεί κάποια γεύματα και ιδιαίτερες στιγμές. Προϋποθέσεις, που δεν πληρούνται τις τελευταίες εβδομάδες.\n«Άσκηση φιλικού τακτ»\nΟρισμένοι βίωσαν την παράξενη εμπειρία κατά την έξοδο από τον πρώτο εγκλεισμό: η συνάντηση με ένα φίλο σε δημόσιο παγκάκι, σε απόσταση μεγαλύτερη του ενός μέτρου, μπορεί να αποδειχθεί εξαιρετικά απογοητευτική. Με το φίλο, είσαι κοντά, ακόμα και χωρίς σωματική επαφή.\nΑπό την άλλη πλευρά, είναι βέβαιο ότι ο εγκλεισμός οδήγησε σε μία πραγματική «αποθέωση διακριτικότητας», εκτιμά η ιστορικός: «Η απουσία φυσικής επαφής μας στέρησε όλα εκείνα τα στοιχεία, τα οποία καθιστούν δυνατή την καλύτερη κατανόηση των συναισθημάτων του άλλου και την προσαρμογή στις αντιδράσεις του.\nΣε αντίθεση με τη διά ζώσης επαφή, στο τηλέφωνο ή στο Skype, η αντίληψη είναι πολύ πιο περιορισμένη». Από αυτήν την άποψη, οι φιλίες μας έγιναν περισσότερο περίπλοκες, ή, σε κάθε περίπτωση, απαιτούσαν περισσότερες προσπάθειες από αμφότερες τις πλευρές.\nΠιο στοχευμένα οικείες σχέσεις\nΟι φιλικές μας σχέσεις μειώθηκαν, αλλά, ταυτόχρονα, έγιναν πιο οικείες και εκλεκτικές. «Άνευ εργασιακού περιβάλλοντος και πολιτιστικών, αθλητικών ή άλλων δραστηριοτήτων, κατά τον εγκλεισμό, απελευθερωθήκαμε, επίσης, από τους περιορισμούς (ή εξαναγκασμούς) που βαραίνουν συνήθως τις κοινωνικές μας επαφές. Ως αποτέλεσμα, επανεστιάσαμε σε συγκεκριμένους ανθρώπους. Αυτό οδήγησε μερικούς ακόμη και να προβούν σε “διαλογή” στις σχέσεις τους», συνεχίζει ο Guillaume Favre.\nΗ περίοδος, λοιπόν, του εγκλεισμού θα ήταν συνώνυμη με τις «κατ’ έκπτωση», ρηχές φιλίες; Για την Anne Vincent-Buffault, η φυσική αποξένωση μεταξύ δύο φίλων δεν αποδυναμώνει απαραιτήτως την αμοιβαία αγάπη τους.\n«Η μελέτη επιστολικής αλληλογραφίας δείχνει ότι πάντοτε διατηρούσαμε εξ αποστάσεως πολύ δυνατές φιλίες. Κατά την Αναγέννηση, οι (φιλόσοφοι) Montaigne και La Boétie προσέφεραν ένα τέλειο μοντέλο φιλίας. Ωστόσο, οι δύο άντρες συναντήθηκαν ελάχιστα. Αργότερα, το 18ο αιώνα, η αλληλογραφία γίνεται με μεγάλη θέρμη και ζήλο. Η συναισθηματική διάσταση αυτών των ανταλλαγών είναι αδιαμφισβήτητη», τονίζει η ιστορικός στη Le Monde.\nΗ περίοδος του Νοεμβρίου-Δεκεμβρίου κατά την τελευταία δεκαετία προσφερόταν ανέκαθεν για δεξιά, ακροδεξιά και παρακρατική σπέκουλα.\nΕπόμενο Previous post: Εργαζόμενοι στην εστίαση | Ζητάμε πολιτική στήριξη\nΠροηγούμενο Next post: Η κυρία Ζάνα νίκησε τον φασισμό και τώρα, και τον κοροναϊό


ΣΥΜΜΕΤΟΧΗ ΤΗΣ IASIS PHARMA ΣΤΗ ΔΙΕΘΝΗ ΕΚΘΕΣΗ CPHI WORLDWIDE IFEMA – IASIS PHARMA\nΣΥΜΜΕΤΟΧΗ ΤΗΣ IASIS PHARMA ΣΤΗ ΔΙΕΘΝΗ ΕΚΘΕΣΗ CPHI WORLDWIDE IFEMA\nIFEMA, FΕRIA DE MADRID, ΜΑΔΡΙΤΗ, 13-15/10/2015\nΗ ΙΑSIS PHARMA, συμμετείχε με εξαιρετική επιτυχία στη Παγκόσμια Φαρμακευτική Έκθεση CPHI 2015, στη Μαδρίτη, συμμετέχοντας ως εκθέτης. Η διοργάνωση πραγματοποιήθηκε στις 13-15 Οκτωβρίου 2015 στο εκθεσιακό κέντρο “IFEMA, Feria de Madrid”, συγκεντρώνοντας περισσότερους από 36.000 επισκέπτες από 150 χώρες και 2.500 εκθέτες.\nΣτο πλαίσιο της έκθεσης, τα στελέχη της ΙΑSIS PHARMA είχαν την ευκαιρία να παρουσιάσουν προϊόντα όλων των τμημάτων της εταιρείας. Ιδιαίτερο όμως ενδιαφέρον έδειξαν για δύο από τα μοναδικά προϊόντα της εταιρείας, τα mastihatherapy caps και το Athomer.\nΌσον αφορά τα mastihatherapy caps είναι κάψουλες των 350mg Φυσικής Μαστίχας Χίου, για ήπιες δυσπεπτικές διαταραχές. Η Μαστίχα Χίου τον Αύγουστο του 2015 εγκρίθηκε ως Παραδοσιακό Φάρμακο Φυτικής Προέλευσης από τον Ευρωπαϊκό Οργανισμό Φαρμάκων(EMA) τόσο για ήπιες δυσπεπτικές διαταραχές όσο και για φλεγμονές του δέρματος και επούλωση δερματικών πληγών. Το δε Athomer αποτελεί το πρώτο και μοναδικό 100% Φυσικό Θαλασσινό Νερό, από Ελληνική θάλασσα σε πλήρη σειρά για χρήση από ενήλικες αλλά και από παιδιά.\nΟι συναντήσεις που πραγματοποιήθηκαν και οι επαφές που ακολούθησαν δημιούργησαν αφετηρία για νέες συνεργασίες με εταιρείες από όλο τον κόσμο και η δυναμική παρουσία της IASIS PHARMA συνεχίζεται, οργανώνοντας ήδη τη συμμετοχή της στην επόμενη Παγκόσμια Φαρμακευτική Έκθεση που θα διεξαχθεί στην Βαρκελώνη το 2016\nIasis\t2016-10-19T10:11:57+00:00\t19/10/2015|Επιστημονικές εκδηλώσεις, Κέντρο τύπου, Όλα τα άρθρα|


il manifesto: 11 Απρ 2013\nΑναρτήθηκε απο sosat στις 21:26\nΚΑΤΩ ΑΠΟ ΤΗΝ ΙΔΙΑ ΣΗΜΑΙΑ ΣΥΝΕΧΙΖΟΥΜΕ, ΠΡΟΧΩΡΑΜΕ ΚΑΙ ΘΑ ΝΙΚΗΣΟΥΜΕ\nΔείτε το βίντεο που προβλήθηκε στην έναρξη του 19ου Συνεδρίου από την ηρωϊκή πορεία του ΚΚΕ στη χώρα μας.\nΗ εισήγηση της ΚΕ του ΚΚΕ στο 19ο Συνέδριο (VIDEO)\nΜε την παρουσίαση της εισήγησης της ΚΕ του ΚΚΕ, από την Αλέκα Παπαρήγα, ΓΓ της ΚΕ του ΚΚΕ, ξεκίνησαν το πρωί της Πέμπτης οι εργασίες του 19ου Συνεδρίου του Κομμουνιστικού Κόμματος Ελλάδας.\nΟλόκληρη η εισήγηση είναι η εξής:\n«Φτάσαμε ως εδώ ύστερα από 4μηνη προσυνεδριακή διαδικασία με την ολοκλήρωση της πραγματοποίησης των συνελεύσεων των ΚΟΒ και των συνδιασκέψεων των Αχτίδων, των Νομαρχιακών, των Επιτροπών Περιοχής.\nΠραγματοποιήθηκαν σε δυο κύκλους συζήτησης γενικές συνελεύσεις των ΚΟΒ. Η συμμετοχή των κομματικών μελών ήταν 77,8%, δικαιολογημένοι απόντες 14,9%, αδικαιολόγητοι το 7,35%.\nΜε αφορμή την κρίση στην Κύπρο\n«Υπερπαραγωγή κεφαλαίου, και όχι ξεχωριστών εμπορευμάτων - αν και η υπερπαραγωγή κεφαλαίου περιλαβαίνει πάντα την υπερπαραγωγή εμπορευμάτων - δε σημαίνει λοιπόν τίποτα άλλο από υπερσυσσώρευση κεφαλαίου» (Καρλ Μαρξ, «Το Κεφάλαιο», τρίτος τόμος, σελ. 317).\nΗ καπιταλιστική οικονομική κρίση στην Κύπρο εκδηλώθηκε ως χρεοκοπία τραπεζών, αλλά είναι καπιταλιστική οικονομική κρίση υπερσυσσώρευσης. Και το 2008 στις ΗΠΑ στο χρηματοπιστωτικό τομέα εκδηλώθηκε η κρίση αλλά ξεκίνησε από τις κατασκευές. Αστικά και οπορτουνιστικά επιτελεία την είπαν «χρηματοπιστωτική κρίση», αλλά ήταν καπιταλιστική οικονομική κρίση. Κρίση υπερσυσσώρευσης σημαίνει υπερσυσσωρευμένα κεφάλαια που δεν μπορούν να επενδυθούν γιατί δε θα φέρουν κέρδη, ή και κεφάλαια που επενδύθηκαν σε επιχειρηματικό όμιλο αλλά έχει ζημιές και κλείνει.\nΑρχίζουν σήμερα το πρωί οι εργασίες του 19ου Συνεδρίου του ΚΚΕ με την παρουσίαση της εισήγησης απ' την ΓΓ της ΚΕ, Αλέκα Παπαρήγα, και θα ολοκληρωθούν την Κυριακή 14 Απρίλη. Το τετραήμερο αυτό κορυφώνει μια πολύμηνη διαδικασία αρμονικού συνδυασμού θεωρητικής και πρακτικής δουλειάς, αποτελεί σταθμό εξέτασης της πείρας που προκύπτει απ' τη δράση σε όλο το διάστημα που μεσολάβησε απ' το προηγούμενο Συνέδριο και ταυτόχρονα σηματοδοτεί τη δυναμική εκκίνηση της προσπάθειας που απαιτείται ώστε να μπουν στη ζωή οι συνεδριακές αποφάσεις.\nΤο 19ο Συνέδριο θα αποφασίσει τις συγκεκριμένες κατευθύνσεις των πολιτικών καθηκόντων του Κόμματος και της ΚΝΕ, που θα ισχύουν έως το 20ό Συνέδριο,\nΚΑΤΩ ΑΠΟ ΤΗΝ ΙΔΙΑ ΣΗΜΑΙΑ ΣΥΝΕΧΙΖΟΥΜΕ, ΠΡΟΧΩΡΑΜΕ ΚΑ...


ΕΠΑΜ ΚΕΝΤΡΙΚΗΣ ΜΑΚΕΔΟΝΙΑΣ: Η ψηφιακή στρατηγική του Δήμου Θεσσαλονίκης\nΗ ψηφιακή στρατηγική του Δήμου Θεσσαλονίκης\nΧωρίς καμία αμφιβολία το μέλλον μας είναι ψηφιακό. Η ανάπτυξη της ψηφιακής τεχνολογίας είναι τόσο ραγδαία, ώστε πολλοί μιλούν πλέον για ψηφιακή επανάσταση που έρχεται να αντικαταστήσει τη βιομηχανική επανάσταση που ξέραμε. Από τους μικροϋπολογιστές της δεκαετίας του ’80, φτάσαμε σήμερα στην τεχνητή νοημοσύνη. Οι ψηφιακές τεχνολογίες καλύπτουν όλους τους τομείς και τους κλάδους μιας οικονομίας, από τη γεωργία, τη μεταποίηση, την εκπαίδευση, την υγεία, τις μεταφορές, ως την ηλεκτρονική διακυβέρνηση.\nΗ υιοθέτηση της ψηφιακής οικονομίας είναι πλέον μονόδρομος. Ο κρατικός μηχανισμός, οι ελεύθεροι επαγγελματίες, οι επιχειρηματίες, όλοι οι πολίτες γενικά θα επιβιώσουν αναπτύσσοντας ψηφιακές δεξιότητες και όντας συνδεδεμένοι με την ψηφιακή οικονομία.\nΟ Δήμος Θεσσαλονίκης, όπως και άλλοι δήμοι της χώρας, δεν παρέλειψε να κάνει κάποιες ενέργειες προετοιμάζοντας το ψηφιακό παρόν και μέλλον.\nΣτις 22 Φεβρουαρίου 2017 παρουσίασε την ψηφιακή στρατηγική του. Η παρουσίαση έγινε από τον Αντιδήμαρχο Διοικητικής Μεταρρύθμισης και Κοινωνίας των πολιτών, Νίκο Φωτίου, την Αντιδήμαρχο Αστικής Ανθεκτικότητας Λίνα Λιάκου και άλλους υπηρεσιακούς παράγοντες.\nΗ μετάβαση στη νέα εποχή και η επικαιροποίηση των δεδομένων προβλέπεται να γίνει σε τρία στάδια, δηλ. μέχρι το 2020, το 2025 και το 2030. Ο σχεδιασμός της ψηφιακής πολιτικής του δήμου υπήρξε αποτέλεσμα συνεργασιών με ειδικούς φορείς, όπως το The Things Network με τον Σταύρο Καλαπόθα, τον Οργανισμό Ανοιχτών Τεχνολογιών ΕΕΛΛΑΚ με τον Παναγιώτη Κρανιδιώτη, το Δήμο Θεσ/νίκης με τον Σίμο Μισιρλόγλου, τη Μητροπολιτική Αναπτυξιακή Α.Ε. με την Αφροδίτη Μπουϊκίδου, το Ιδρυμα Ανοιχτής Γνώσης με τον Χαράλαμπο Μπράτσα και το Πανεπιστήμιο Μακεδονίας με τον Ευθύμη Ταμπούρη.\nΟ Νίκος Φωτίου αναφέρθηκε στη φιλοδοξία της Θεσσαλονίκης να καταστεί ‘’έξυπνη’’ και ‘’ανθεκτική’’ πόλη. Ήδη από το 2012 δημιούργησαν το τμήμα ηλεκτρονικής διακυβέρνησης στον οργανισμό του Δήμου. Για να μπορεί η πόλη να χαρακτηριστεί μητροπολιτική, πρέπει να παίζει πρωταγωνιστικό ρόλο στην κούρσα της καινοτομίας, να προωθεί συνέργειες με επιστημονικούς και επαγγελματικούς φορείς, να συμμετέχει σε διεθνή δίκτυα πόλεων. Οι πολίτες μπορούν ήδη να επωφεληθούν από την ηλεκτρονική υπηρεσία «Βελτιώνω την πόλη μου», όπου μπορούν να καταθέτουν τις δικές τους προτάσεις για την εικόνα της γειτονιάς τους, να έχουν γνώση της πορείας του προϋπολογισμού, να εξυπηρετούνται με ηλεκτρονικά πιστοποιητικά (ηλεκτρονικό δημοτολόγιο και άλλα πιστοποιητικά).\nΗ Λίνα Λιάκου επισήμανε πως η ψηφιακή στρατηγική είναι απαραίτητο εργαλείο για να διεκδικήσει ο δήμος πόρους, να συνεργαστεί με τεχνολογικά και πανεπιστημιακά ιδρύματα, και αποτελεί τη βάση πάνω στην οποία θα κινηθούν σημαντικοί τομείς, όπως ο πολιτισμός, η διαχείριση απορριμμάτων με έξυπνα συστήματα και η επιχειρηματικότητα.\nΕπίσης αναφέρθηκε στη συνεργασία του Δήμου με την ΙBM, η οποία οδήγησε στην εξειδίκευση της ψηφιακής στρατηγικής και των ανοιχτών δεδομένων.\nΟ υπεύθυνος ψηφιακής πολιτικής του Δήμου, Μπάμπης Τσιτλακίδης, εξήγησε πως η στρατηγική βασίζεται στους ακόλουθους 5 άξονες:\n· Η διασυνδεδεμένη πόλη\n· Μια πόλη για όλους\n· Μια πόλη που αξιοποιεί τα δεδομένα της\n· Η συμμετοχική πόλη\n· Μια πόλη που στηρίζει την ψηφιακή καινοτομία.\nΟ κάθε άξονας, εκτός από τη βελτίωση της ζωής των πολιτών, θα βοηθήσει να υλοποιηθεί το όραμα του Δήμου για την ανάπτυξη που αποκαλείται «Θεσσαλονίκη 2030». Οι πέντε άξονες αποκαλύπτουν το σχέδιο για μια πόλη που παρέχει πρόσβαση στο διαδίκτυο σε όλους, χωρίς ψηφιακή ανισότητα, με έμφαση στην τρίτη ηλικία. Εξασφαλίζει τη διαφάνεια, τη λογοδοσία των αρχών, την αξιολόγηση, τα ανοιχτά δεδομένα για τη διευκόλυνση της ηλεκτρονικής διακυβέρνησης και της διαδικασίας συμμετοχικής λήψης αποφάσεων μαζί με τους πολίτες και τους φορείς της πόλης μέσα από μια ειδική πλατφόρμα ηλεκτρονικής διαβούλευσης.\nΟ δήμος, εκτός από τις ενέργειες που αναφέραμε, διοργανώνει διαγωνισμούς μεταξύ ομάδων μαθητών και φοιτητών για επινόηση ηλεκτρονικών εφαρμογών. Οι διαγωνισμοί ονομάζονται Apps4Thessaloniki («εφαρμογές για τη Θεσσαλονίκη») και Hackathon («μαραθώνιος ανάπτυξης εφαρμογών»). Οι βραβευμένες ομάδες θα έρχονται σε επαφή με το Οικοσύστημα Καινοτομίας της Θεσσαλονίκης, το OK!THESS, ώστε οι ιδέες τους να τυχαίνουν επιχειρηματικής αξιοποίησης.\nΣτη συνέχεια ο Γιώργος Δημαρέλος, πρώην δημοτικός σύμβουλος υπεύθυνος για το κυκλοφοριακό και νυν Αντιδήμαρχος Εκπαίδευσης και Αθλητισμού, ανέφερε παραδείγματα όπως η ελεγχόμενη στάθμευση, η κινητικότητα των αστικών λεωφορείων, τα κοινόχρηστα ποδήλατα, όπου φαίνεται πόσο χρήσιμες είναι οι ψηφιακές εφαρμογές.\nΟ διαγωνισμός Apps4Thessaloniki διεξάγεται από το 2014. Στο σύνδεσμο που ακολουθεί υπάρχουν περισσότερα κατατοπιστικά στοιχεία για τις ομάδες που διακρίθηκαν και για τις ιδέες που μπήκαν σε εφαρμογή (βλ. ρεπορτάζ).\nΤο θέμα είναι πως οι πολίτες της πόλης ακόμη δεν είδαν βελτίωση της ζωής τους. Ούτε περισσότερη διαύγεια στη διοίκηση, ούτε λογοδοσία των αρχών, ούτε αξιοκρατία και φυσικά ούτε οικονομική ανάπτυξη. Αντίθετα, υπάρχει ήδη η καταγγελία του κ. Πλούμη για τραγικά λάθη και προχειρότητα στο διαγωνισμό Apps4Thessaloniki του 2014 αλλά και του 2016. Στο σύνδεσμο που ακολουθεί μπορείτε να διαβάσετε λεπτομέρειες για τις καταγγελίες.\nΟσο για το ‘’The things network’’ που αναφέρθηκε πιο πάνω ως συνεργαζόμενος φορέας με το Δήμο, αφορά στις έξυπνες συσκευές που –υποτίθεται- θα διευκολύνουν την καθημερινή ζωή των πολιτών. Μέσω αισθητήρων θα είναι συνδεδεμένες με τους υπολογιστές και τα έξυπνα κινητά, θα λειτουργούν αυτόνομα και θα μας δίνουν οδηγίες για την υγεία μας, την εργασία, τη μετακίνησή μας. Το δίκτυο θα μας αντιλαμβάνεται ως ψηφιακές οντότητες, θα μοιάζει με ένα είδος matrix.\nΦυσικά, το όλο σύστημα δεν εγγυάται την ασφάλεια των οικονομικών και άλλου είδους προσωπικών δεδομένων μας. Αντιθέτως, παρέχει τη δυνατότητα για πλήρη απώλεια της ιδιωτικότητας. Το μόνο βέβαιο είναι πως όλα αυτά, καλά ή όχι, θα συμβαίνουν εφόσον ο δημότης έχει τα χρήματα να πληρώνει το ρεύμα του!\nΤελικά, ο Δήμος καλά κάνει και προσαρμόζεται στα νέα δεδομένα. Είναι όμως περισσότερο από εμφανές το γεγονός πως η ψηφιακή μετάλλαξη της οικονομίας θα έχει τεράστιο αντίκτυπο στις θέσεις απασχόλησης, οι οποίες σταδιακά θα αντικατασταθούν από επιτεύγματα ρομποτικής στην κοινωνική δομή, όπου θα επέλθει εκτεταμένη φτώχεια καθώς η πλειονότητα των σημερινών πολιτών δεν μπορεί να βγάλει εισόδημα από τις νέες τεχνολογίες αιχμής για τις οποίες απαιτούνται ειδικές δεξιότητες· αλλά και στον πολιτισμό όπου η ανθρωποκεντρική φιλοσοφία, η ίδια η πνευματική και ψυχική καλλιέργεια του ανθρώπου, θα παραμεριστεί από την προσήλωση και την εξάρτησή του από τις έξυπνες μηχανές. Ενδέχεται κάποια στιγμή να αντικατασταθεί και ο ίδιος από αυτές.\nΠηγή του άρθρου: Open Knwfledge


Ανόρθωση: Πιθανότατα με νέα τριάδα στην επίθεση | Goal News Cy\nGOALΑνόρθωση: Πιθανότατα με νέα τριάδα στην επίθεση\nΑνόρθωση: Πιθανότατα με νέα τριάδα στην επίθεση\nΟ Τιμούρ Κετσπάγια θα μπορούσε να το πει κι έτσι: «Καιρός να μετρηθούμε»! Στην κυριολεξία… Σήμερα το πρωί, στο προπονητικό κέντρο «Αντώνης Καράς» ο προπονητής της Ανόρθωσης θα μετρήσει ετοιμοπόλεμους για το ντέρμπι της Κυριακής κόντρα στην ΑΕΛ, στο Τσίρειο. Τα δεδομένα, λίγο πολύ είναι γνωστά. Οι πλείστοι διεθνείς έχουν επιστρέψει και θα πάρει παρουσίες ετοιμότητας. Βέβαια, δεν αποκλείεται να χρειαστεί να περάσουν μερικές ώρες παραπάνω για να είναι σίγουρος ότι έχουν ξεπεράσει τα όποια προβλήματα τραυματισμών αντιμετώπισαν.\nΤο σίγουρο είναι ότι ο Χοφχάνες Αμπαρτζουμιάν, ούτε καν θα πλησιάσει το προπονητικό κέντρο. Με απόφαση του Τιμούρ Κετσπάγια θα μπει σε απομόνωση μέχρι να διαπιστωθεί ότι 100% έχει μηδενικό ιικό φορτίο κορωνοϊού. Η ιστορία λίγο – πολύ είναι γνωστή. Στην Εθνική Αρμενίας βρέθηκαν θετικά κρούσματα, ανάμεσα τους και ο συγκάτοικος του Αμπαρτζουμιάν. Αν και το τελευταίο τεστ του τη συγκεκριμένη στιγμή ήταν αρνητικό, στην «Κυρία» θεώρησαν σκόπιμο να απομονωθεί, κάτι που ανακοινώθηκε και επίσημα, ενώ λίγο αργότερα ήταν στο ΓΣΠ κι έπαιζε στον αγώνα της Αρμενίας με τα Σκόπια. Σκόραρε μάλιστα και το νικητήριο τέρμα και η ομάδα του εξασφάλισε την άνοδο στην πιο πάνω κατηγορία. Είναι πασιφανές ότι η διοίκηση των κυανόλευκων δεν πρόκειται να ρισκάρει οτιδήποτε έχει να κάνει με την υγεία και την ασφάλεια των μελών ολόκληρου του ποδοσφαιρικού τμήματος και παίρνουν τα μέτρα της.\nΠέρα από τον Αρμένιο διεθνή, προβλήματα τραυματισμών αντιμετώπισαν οι Κβιλιτάια και Οκριασβίλι, οι οποίοι επέστρεψαν χθες με ιδιωτικό τζετ (μαζί με τους Λόρια και Νταουσβίλι), όπως επίσης και ο Δημήτρης Χριστοφή που δεν ταξίδεψε στο Μαυροβούνιο για τον αγώνα της εθνικής μας. Η πρακτική του Κετσπάγια, λέει ότι παίζουν αυτοί που είναι 100% έτοιμοι και υγιείς, οι οποίοι έχουν κάνει και ικανοποιητικό αριθμό προπονήσεων. Οπόταν, όλοι οι πιο πάνω, στο καλύτερο σενάριο θα είναι στον πάγκο. Σε ένα τέτοιο ενδεχόμενο, την επιθετική τριάδα στο Τσίρειο θα αποτελούν οι Καλτσάς, Μανιάς και Ελουντού. Μια τριάδα που δεν ήταν ποτέ μαζί, στο αρχικό σχήμα.


Το "Recovery not seand enforcing" σφάλμα στο Galaxy S6 μετά από αναβοσβήνει - 2022\nΤο "Recovery not seand enforcing" σφάλμα στο Galaxy S6 μετά από αναβοσβήνει\nΨάχνετε για απαντήσεις στα # Power GalaxyS6 προβλήματά σας; Η θέση μας σήμερα μπορεί να σας δείξει τη σωστή κατεύθυνση. Ακολουθούν μερικά από τα προβλήματα που σχετίζονται με την ηλεκτρική ενέργεια που μοιράζονται μερικά μέλη της κοινότητάς μας:\nΔεν είναι δυνατή η μεταφορά μουσικής από το Galaxy S6 σε υπολογιστή\nΤο Galaxy S6 δεν μπορεί να μεταφέρει φωτογραφίες στον υπολογιστή\nΠρόβλημα αποστράγγισης μπαταρίας μετά την ενημέρωση του Galaxy S6\nΓρήγορη ασύρματη φόρτιση στο Galaxy S6\nΠρόβλημα # 1: Το Galaxy S6 δεν ανταποκρίνεται πλήρως\nΔύο νύχτες πριν παρέδωσα το κινητό μου τηλέφωνο Galaxy S6 στο φορτιστή που συνοδεύει το τηλέφωνο και το πρωί το τηλέφωνο ήταν νεκρό. Δεν μπορώ να την επανεκκινήσω χρησιμοποιώντας τις παρακάτω μεθόδους: Μειώστε την ένταση ήχου + κουμπί λειτουργίας, μειώστε την ένταση ήχου + αυξήστε την ένταση + το κουμπί λειτουργίας, μειώστε την ένταση ή μειώστε την ένταση + το κουμπί λειτουργίας + το πλήκτρο οθόνης, το πλήκτρο αύξησης της έντασης ήχου + οθόνη κάνει όλα αυτά και το τηλέφωνο δεν δείχνει τίποτα.\nΕπίσης, όταν είναι συνδεδεμένος στο φορτιστή (προσπάθησα επίσης μερικοί άλλοι φορτιστές) δεν εμφανίζονται φώτα για να δείξει ότι φορτίζεται. Είχα το τηλέφωνο για 5 μήνες. δεν έχει βυθιστεί ποτέ σε υγρά ούτε έχει λάβει σημαντικές σταγόνες. Έκανα μια ενημέρωση στο τηλέφωνό μου εκείνη τη νύχτα που έχω στο παρελθόν χωρίς περιστατικό. - Λίζ\nΣήμερα το πρωί το τηλέφωνο του μπαμπά μου είχε χρεώσει και ήταν στο 95% όταν τον αποσυνδέθηκε. Όταν πήγε να το ενεργοποιήσει, δεν έκανε τίποτα. Προσπαθήσαμε να κρατήσουμε το κουμπί λειτουργίας για 20 δευτερόλεπτα. Κοίταξα μερικούς τρόπους για να το διορθώσω αυτό που περιλάμβανε τόσο το κουμπί τροφοδοσίας όσο και τα κουμπιά έντασης, αλλά κανένας από αυτούς δεν λειτούργησε. Δεν υπάρχουν ενδείξεις ότι προσπαθεί να έρθει ή τίποτα. Είναι σαν να είναι ένα νεκρό τηλέφωνο, εκτός από το ότι ξέρει ότι το χρέωσε και μάλιστα είπε πόσο ποσοστό ήταν στην μπαταρία. Είναι ένα s6 έτσι δεν υπάρχει τρόπος να αφαιρέσετε την μπαταρία. Ελπίζουμε ότι τίποτα δεν είναι πολύ σημαντικό, καθώς είναι μόλις μερικές μήνες. Οποιαδήποτε συμβουλή? Ευχαριστώ! - Roxi\nΛύση: HI Liz και Roxi. Δεν υπάρχει τίποτα περισσότερο που μπορείτε να κάνετε στο τέλος σας. Το ζήτημα ενδέχεται να αφορά τη μπαταρία ή άλλο στοιχείο υλικού, τα οποία είναι συνήθως πέρα από την ικανότητα του μέσου χρήστη να επιδιορθώσει. Δεδομένου ότι δεν μπορείτε να αντικαταστήσετε τη μπαταρία του S6 χωρίς να ακυρώσετε την εγγύηση, η καλύτερη πιθανότητα να επιλύσετε το πρόβλημα είναι να ζητήσετε αντικατάσταση ή επισκευή από τη Samsung, τον φορέα σας ή από το κατάστημα από το οποίο αγοράσατε τη συσκευή.\nΠρόβλημα # 2: Σφάλμα "Recovery not seand enforcing" σφάλμα στο Galaxy S6 μετά από αναβοσβήνει\nΓεια σας. Προσπάθησα να διορθώσω το SM-G920F (Android έκδοση 5.1.1) με τον Odin και στη συνέχεια είχα ένα μήνυμα σφάλματος στις οθόνες μου λέγοντας ότι "η ανάκαμψη δεν επιβάλλεται από τους seandroid". Στη συνέχεια προσπάθησα να αναβοσβήσω κάποιο απόθεμα μέσω του Odin, απέτυχε και τώρα έχω ένα μήνυμα λέγοντας "Παρουσιάστηκε σφάλμα κατά την ενημέρωση του λογισμικού της συσκευής. Χρησιμοποιήστε τη λειτουργία αποκατάστασης έκτακτης ανάγκης στο λογισμικό Smart Switch PC. "\nΜπορώ ακόμα να αποκτήσω πρόσβαση στη λειτουργία λήψης, αλλά δεν είμαι σίγουρος τι να κάνω και δεν ξέρω τι είναι ο σειριακός μου αριθμός έτσι δεν νομίζω ότι μπορώ να χρησιμοποιήσω το Smart Switch και δεν ξέρω πώς να βρω από το τηλέφωνό μου χωρίς να πάω σε ρυθμίσεις.\nΕπίσης, δεν φαίνεται να βρίσκεται στο κιβώτιο που συνοδεύει το τηλέφωνο και η ετικέτα που ήταν κολλημένη στο τηλέφωνο που είχε τον σειριακό αριθμό δεν υπάρχει πλέον.\nΕάν θα μπορούσατε να δώσετε κάποιες συμβουλές θα το εκτιμούσα πολύ, καθώς είμαι πολύ έμφαση από αυτό!\nΘερμούς χαιρετισμούς. - Ναθάν\nΛύση: Γεια σου Nathan. "Η ανάκτηση δεν είναι επιβολή σκανδάλων" το σφάλμα είναι μια ένδειξη ότι κάτι πήγε στραβά κατά τη διαδικασία τροποποίησης του υλικολογισμικού. Για παράδειγμα, το αναβοσβήσιμο μιας μη συμβατής προσαρμοσμένης ανάκτησης μπορεί να οδηγήσει σε αυτό το σφάλμα τις περισσότερες φορές. Ότι παίρνετε ένα άλλο σφάλμα που σας λέει να χρησιμοποιήσετε την επιλογή αποκατάστασης αποθεμάτων είναι μια άλλη απόδειξη ενός σφάλματος που διαπράττεται κάπου στη διαδικασία. Μερικές φορές, τα σφάλματα λογισμικού σε έναν υπολογιστή που χρησιμοποιείτε μπορούν επίσης να προκαλέσουν την αποτυχία της διαδικασίας αναβοσβήνει ανεξήγητα. Αναβοσβήνει από μόνο του είναι επικίνδυνο και δεν συνιστάται ποτέ από τη Samsung.\nΗ καλύτερη ευκαιρία σας τώρα είναι να χρησιμοποιήσετε τον Smart Switch στον υπολογιστή σας για να εκκινήσετε το τηλέφωνο στην αποθεραπεία. Αν αυτό δεν έχει τεθεί υπό αμφισβήτηση, επειδή δεν μπορείτε να βρείτε τον αύξοντα αριθμό, δεν έχετε τύχη.\nΔοκιμάστε να καλέσετε τη Samsung και να παίξετε χαζή. Απλά πείτε τους ότι συμβαίνει κάτι στο τηλέφωνό σας και χρειάζεστε αντικατάσταση. Μπορεί να λειτουργήσει.\nΠρόβλημα # 3: Δεν είναι δυνατή η μεταφορά μουσικής από το Galaxy S6 σε υπολογιστή\nΕντάξει γι 'αυτό αγόρασα αυτό το νέο Samsung Galaxy S6 τηλέφωνο, δεδομένου ότι η T-Mobile είχε τελειώσει από τα τηλέφωνα Galaxy S5 και επειδή το προηγούμενο κινητό μου LG έχει πεθάνει. Πρώτη ήταν πολύ εντυπωσιασμένος από αυτό το τηλέφωνο, αλλά η απέχθεια μου για αυτό το τηλέφωνο άρχισε μόλις διαπίστωσα ότι οι κάρτες SD δεν μπορούν να εγκατασταθούν στο s6.\nΤώρα λοιπόν πρέπει να μεταφέρω μη αυτόματα τα αρχεία εμπρός και πίσω μέσω καλωδίου usb από το τηλέφωνο και τον υπολογιστή. Αλλά τώρα όποτε προσπάθησα να μεταφέρω τη μουσική μου στο τηλέφωνο, σταματά ξαφνικά και μου λέει ότι το τηλέφωνο είχε αποσυνδεθεί ακόμα κι αν το τηλέφωνο είναι συνδεδεμένο στη θύρα USB με το καλώδιο των τηλεφώνων.\nΔεν ξέρω τι να κάνω και αυτό μου προκαλεί τρελό από τότε που μου είπαν ότι τα τηλέφωνα Samsung Galaxy S-series ήταν υπέροχα για τα Iphones. Αλλά τώρα είμαι με τις αμφιβολίες μου, Αυτό συμβαίνει σε ένα φορητό υπολογιστή Windows 8 HP.\nΕάν εσείς μπορείτε να παρακαλώ να με βοηθήσετε αυτό θα ήταν υπέροχο από τότε που αισθάνομαι χαμένος σχετικά με αυτό το τηλέφωνο που μου έδωσε αυτό το πρόβλημα και δεν θέλω να στροφή σε άλλο τηλέφωνο. - Χουάν\nΛύση: Γεια σου Χουάν. Ο υπολογιστής σας ενδέχεται να μην έχει το σωστό λογισμικό για να αλληλεπιδράσει σωστά με το Galaxy S6 σας. βεβαιωθείτε ότι έχετε εγκαταστήσει το σωστό πρόγραμμα Kies στον υπολογιστή σας, ώστε να διαβάσει σωστά τη συσκευή.\nΈνα άλλο εξαιρετικό λογισμικό για χρήση εκτός Kies είναι ο Smart Switch . Απλά επισκεφθείτε την τοποθεσία της Samsung και μεταφορτώστε την στο φορητό σας υπολογιστή.\nΠρόβλημα # 4: Το Galaxy S6 δεν μπορεί να μεταφέρει φωτογραφίες στον υπολογιστή\nΗ μεταφορά φωτογραφιών στον υπολογιστή μου από το τηλέφωνό μου δεν ήταν πρόβλημα με τη μέθοδο σύνδεσης USB μέχρι πρόσφατα. Πρόσφατα, αναβαθμίστηκα στα Windows 10. Τώρα ο υπολογιστής μου δεν αναγνωρίζει (με κανέναν τρόπο, σχήμα ή μορφή) το Samsung Galaxy S6 μου. Το τηλέφωνο χρεώνει με αυτή τη σύνδεση, αλλά αυτή είναι η μόνη επιβεβαίωση από το τηλέφωνο ότι είναι συνδεδεμένη με έναν υπολογιστή. Μέχρι σήμερα, προσπάθησα:\nδιαφορετικό φορητό υπολογιστή με τα Windows 8.1 - όπως παραπάνω\nδιαφορετικές συσκευές με φορητό υπολογιστή - λειτουργούν\nμίλησε με τη Samsung και χρησιμοποίησε το # # 0808 # δεν δουλεύει\nοι οδηγοί στο φορητό υπολογιστή ενημερωμένοι\nμαλακό τηλέφωνο επαναφοράς\nΈχετε άλλες προτάσεις; - Σούζαν\nΛύση: Γεια σου Susan. Βεβαιωθείτε ότι έχετε επιλέξει τη σωστή επιλογή σύνδεσης USB PC (MTP ή PTP) σωστά μετά τη σύνδεση του S6 σε έναν υπολογιστή. Μπορείτε να το κάνετε αυτό σύροντας τη γραμμή ειδοποιήσεων προς τα κάτω και επιλέγοντας ποιο από τα δύο είναι κατάλληλο για την κατάσταση.\nΑν θέλετε να μεταφέρετε αρχεία μουσικής ή βίντεο σε υπολογιστή, επιλέξτε MTP. Είναι παρόμοιο με τη λειτουργία μαζικής αποθήκευσης UMS ή USB σε άλλες συσκευές και οι δύο υποστηρίζουν τη διαχείριση των ψηφιακών δικαιωμάτων των Windows Media. Το MTP και το UMS δεν έχουν περιορισμούς ως προς το μέγεθος των αρχείων που πρέπει να μεταφερθούν, επομένως είναι μια βολική επιλογή χρήσης.\nΧρησιμοποιήστε το PTP αν θέλετε να μεταφέρετε εικόνες από τον φάκελο προεπιλεγμένης εφαρμογής κάμερας σε υπολογιστή.\nΠρόβλημα # 5: Έκδοση μπαταρίας μετά την ενημέρωση του Galaxy S6\nΜετά την αναβάθμιση στο Lollipop, άρχισα να αντιμετωπίζω προβλήματα αποστράγγισης μπαταρίας. Αφαίρεσα μερικές εφαρμογές και εγκατέστησα την εφαρμογή αποστράγγισης μπαταρίας, αλλά συνέχισαν. Συμπτωματικά, κατά την εργασία αρχίσαμε να αντιμετωπίζουμε προβλήματα διακομιστή Exchange 2010 Server γεμίζοντας γρήγορα και συνειδητοποιούσα ότι τα αρχεία καταγραφής IIS για Exchange εξήλθαν από τον μέσο όρο των 10-20mb σε πάνω από 200mb. Λεπτομερής έρευνα έδειξε τις συνδέσεις που έρχονται από το τηλέφωνό μου.\nΈτσι, η ερώτησή μου σχετίζεται με το να γνωρίζω αυτό, ποιες είναι οι επιλογές μου; Έχω διαβάσει άλλους προτείνω να επαναλάβω τις ρυθμίσεις ηλεκτρονικού ταχυδρομείου που σκοπεύω να κάνω σήμερα, αλλά ελπίζω ότι υπήρχαν και άλλες πιθανές λύσεις. - Steve\nΛύση: Γεια Steve. Απενεργοποίηση της προσωρινής μνήμης του συστήματος συνιστάται μετά από μια ενημέρωση συστήματος. Εάν δεν το έχετε κάνει ακόμα, προσπαθήστε να το κάνετε ως το πρώτο βήμα. Δείτε πώς να το κάνετε:\nΕάν η ισχύς της μπαταρίας εξακολουθεί να διαρρέει γρηγορότερα από το κανονικό, σκεφτείτε να κάνετε επαναφορά εργοστασιακών ρυθμίσεων\nΗ πραγματοποίηση επαναφοράς από το εργοστάσιο σημαίνει ότι σκουπίζετε το τηλέφωνό σας καθαρό και τελικά αναμορφώνετε τον πελάτη ηλεκτρονικού ταχυδρομείου του τηλεφώνου σας. Εάν το πρόβλημα προέρχεται από τον ίδιο τον πελάτη, ελπίζουμε ότι χρησιμοποιώντας την έκδοση μετοχών της εφαρμογής θα διορθώσει το πρόβλημα που έχετε τώρα. Δεν μπορούμε να δούμε τη σύνδεση για την οποία οι υπηρεσίες Internet Information Logs στον διακομιστή του Exchange σας έχουν διογκωθεί σημαντικά μετά την ενημέρωση, αλλά εάν το μόνο πράγμα που κάνατε πριν από την εμφάνιση του προβλήματος ήταν να ενημερώσετε το S6 σας, τότε πρέπει πραγματικά να υπάρχει σύνδεση μεταξύ των δύο . Η επαναφορά εργοστασιακών ρυθμίσεων είναι συνήθως αποτελεσματική για την επιδιόρθωση σφαλμάτων μετά από μια ενημέρωση, οπότε ελπίζουμε ότι το να κάνετε αυτό στο τηλέφωνό σας θα είναι μια αποτελεσματική λύση.\nΤο πρόβλημα της αποστράγγισης μπαταρίας μπορεί να οφείλεται σε έναν εντελώς διαφορετικό παράγοντα, όπως μια μη συμβατή εφαρμογή τρίτου μέρους. Δοκιμάστε να εκκινήσετε το τηλέφωνό σας σε ασφαλή λειτουργία για όσο διάστημα μπορείτε (μετά από επαναφορά εργοστασιακών ρυθμίσεων) και παρατηρήστε τον τρόπο με τον οποίο διατηρείται η στάθμη της μπαταρίας.\nΕδώ είναι πώς να εκκινήσετε το S6 σας σε ασφαλή λειτουργία:\nΠρόβλημα # 6: Γρήγορη ασύρματη φόρτιση στο Galaxy S6\nΓεια. Το τηλέφωνό μου λειτουργεί καλά και είναι ένα υπέροχο τηλέφωνο και μου αρέσει η γρήγορη λειτουργία φόρτισης για μένα μέσω του προσαρμοστικού μου φορτιστή και καλωδίου. Πρόσφατα αγόρασα ένα ασύρματο γρήγορο φορτιστή, αλλά για την απογοήτευσή μου, δεν ήμουν σε θέση για το τηλέφωνό μου να φορτίζει γρήγορα ασύρματα. Μετά από περαιτέρω έρευνα, διαπίστωσα ότι το Galaxy S6 μου δεν επωφελείται από την ασύρματη γρήγορη φόρτιση και μόνο το Galaxy S6 Edge + και το Galaxy Note 5.\nΗ ερώτησή μου είναι γιατί θα μπορούσατε να αναπτύξετε ένα τηλέφωνο ως το Galaxy S6 το οποίο ήδη επιτρέπει την προσαρμοστική γρήγορη φόρτιση μέσω ενσύρματης σύνδεσης, αλλά δεν προσφέρει γρήγορο ασύρματο με τη χρήση ενός γρήγορου φορτιστή ασύρματης φόρτισης. Δεν υπάρχει αναβάθμιση του συστήματος στο τηλέφωνο που μπορεί να επωφεληθεί από τη δυνατότητα γρήγορης φόρτισης ασύρματα, η οποία είναι ήδη διαθέσιμη μέσω ενσύρματης σύνδεσης;\nΕυχαριστώ εκ των προτέρων για την απάντησή σας! - Τόνι\nΛύση: Γεια Τόνι. Η λειτουργία γρήγορης ασύρματης φόρτισης σε μια συσκευή απαιτεί πρόσθετο υλικό για να λειτουργήσει. Περισσότερο υλικό σημαίνει πρόσθετο κόστος για τη Samsung, οπότε ο πιο λογικός λόγος για τον οποίο το Galaxy S6 υποστηρίζει μόνο την τυπική ασύρματη χρέωση είναι η μείωση του κόστους. Καμία ενημέρωση λογισμικού δεν μπορεί να δώσει στο S6 τη δυνατότητα γρήγορης ασύρματης φόρτισης. Έχετε μια έγκυρη ερώτηση, αλλά απευθύνεται καλύτερα στην τεχνική υποστήριξη της Samsung εάν θέλετε περισσότερες λεπτομερείς εξηγήσεις σχετικά με το προϊόν τους.


Ouranos Archives - Bibliagora US\nO Osios Patapios / Ο Όσιος Πατάπιος\nΗ Αποστολική Εκκλησία της Κορίνθου, εκτός των άλλων αξιοσπούδαστων απόψεων, παρουσιάζει εξαιρετικό ενδιαφέρον και από πλευράς μοναστικού βίου. Έχει μάλιστα να επιδείξει πλήθος Ιερών Μονών (ανδρώων και γυναικείων), Ησυχαστηρίων και άλλων μοναστικών κτισμάτων και εκκλησιαστικών καθιδρυμάτων. Μία από τις γυναικείες Μονές είναι και εκείνη του Οσίου Παταπίου (5ος αι.), πλησίον του Λουτρακίου, στις παρυφές των Γερανείων. Ιδρύθηκε επί Μητροπολίτου Κορινθίας Προκοπίου, τον Σεπτέμβριο του 1953, σε απόκρημνο βράχο, όπου μόνον ίχνη, ίσως κελλιών, προϋπήρχαν και όπου το 1904 ανευρέθη το ιερό λείψανο του Οσίου Παταπίου, στο όνομα του οποίου τιμάται η Μονή. Ο Όσιος καταγόταν από την Αίγυπτο, όπου αρχικά ασκήτεψε, προτού μεταβεί στην Κωνσταντινούπολη, όπου διήνυσε το υπόλοιπο του μοναχικού του διαύλου και εκοιμήθη οσιακώς. Το λείψανό του μεταφέρθηκε και ασφαλίσθηκε στο σπήλαιο των Γερανείων με την φροντίδα των Νοταράδων πριν από την άλωση της Πόλεως. Σήμερα η Μονή Οσίου Παταπίου, όπου ασκούνται περίπου σαράντα μοναχές, εκτός από το πνευματικό, έχει να επιδείξει και φιλανθρωπικό έργο, από την υψηλή σκέψη και προστασία του χαριτόβρυτου λειψάνου του Οσίου Παταπίου.\nOdoiporiko sti Megali Evdomada / Οδοιπορικό στη Μεγάλη Εβδομάδα\nΚι όλοι εμείς καλούμαστε στην πνευματική πανδαισία «ἐν κατανύξει καὶ σεμνότητι», ώστε να βιώσουμε το «ἑκούσιον Πάθος» του, ως λυτρωτικό πάθος δικό μας, από τον θάνατο στη ζωή, στην αναστάσιμη Ζωή τη δική του. Κι όλα αυτά «σήμερον» και κάθε Μεγάλη Εβδομάδα ως «σήμερον» και κάθε ώρα και στιγμή ως «σήμερον», «τὸν ὀνειδισμὸν αὐτοῦ φέροντες» και της Αναστάσεως «τέκνα φωτός»- μετά του Χριστού, της Παναγίας Αχράντου Θεοτόκου, των αγίων Αποστόλων, και των αγίων «ληστών» και «πορνών», ότι «Χριστός ἔπαθε καὶ ανέστη καὶ διὰ τοῦτο λυτρωτὴς τῶν ψυχῶν ἡμῶν». Μεγάλη Εβδομάδα, «ὁδοιποροῦντες καὶ ἀληθεύοντες ἐν Χριστῷ ἀναστάντι, νῦν καὶ ἀεί…»\nTheologia Kai Glossa / Θεολογία και γλώσσα\nMpeimpi Siter Mikron Xotikon / Μπέιμπι σίτερ μικρών ξωτικών (Ψυχρά κι ανάποδα) $8.43\nThesmoi: Krisi kai Rixi / Θεσμοί: Κρίση και ρήξη $27.25


"Γιορτή Λαδιού και Ελιάς" στην πλατεία παραλίας Ελαιώνα, την Παρασκευή 10 και το Σάββατο 11 Ιουλίου - dikepaigialeias.gr\nΑρχική PRESS Δελτία Τύπου “Γιορτή Λαδιού και Ελιάς” στην πλατεία παραλίας Ελαιώνα, την Παρασκευή 10 και...\n“Γιορτή Λαδιού και Ελιάς” στην πλατεία παραλίας Ελαιώνα, την Παρασκευή 10 και το Σάββατο 11 Ιουλίου\nΔιήμερο αφιερωμένο στην ελιά και το ελαιόλαδο, δύο πολύτιμων προϊόντων που στην περιοχή μας υπάρχουν άφθονα και εκλεκτής ποιότητας, διοργανώνεται την Παρασκευή 10 και το Σάββατο 11 Ιουλίου στην πλατεία παραλίας Ελαιώνα του Δήμου Αιγιαλείας. Η Γιορτή Λαδιού και Ελιάς στην τοπική κοινότητα Ελαιώνα διοργανώνεται για 8η συνεχή χρονιά με σκοπό την προώθηση των εξαιρετικής ποιότητας προϊόντων της ελιάς και του ελαιολάδου που εκτός από την υψηλή διατροφική τους αξία, διαθέτουν πλούσιες φαρμακευτικές και καλλυντικές ιδιότητες, γνωστές από την αρχαιότητα.\n«Το Σχολατσιό μας»: Μια δράση των παιδιών της περιοχής γεμάτη ιδέες για ένα υγιεινό δεκατιανό – κολατσιό για το σχολείο ή τις διακοπές! Κύρια συστατικά του κολατσιού, το λάδι και οι ελιές, για τα οποία μαθαίνουμε σημαντικές πληροφορίες.\n«Η ελιά της Πανάγαινας»: τα παιδιά του Δημοτικού Σχολείου Ελαιώνα ταξιδεύοντας στον χρόνο, παρουσιάζουν ένα μικρό δρώμενο βασιζόμενο στην τοπική μας παράδοση.\nΜουσική βραδιά με ζωντανή μουσική.\nΈκθεση εκλεκτών προϊόντων ελιάς και ελαιολάδου.\nΚεράσματα με ελαιοεδέσματα από κατοίκους και επαγγελματίες της περιοχής.\nΜελωδίες με τη Δημοτική Παιδική- Νεανική Χορωδία Αιγιαλείας.\nΠαραδοσιακοί χοροί με τον Χορευτικό Όμιλο Αιγίου και το Χορευτικό Τμήμα του Πολιτιστικού Οργανισμού Δήμου Πάτρας.\nΠροηγούμενο“Δρόμοι παλιοί”-Συναυλία με ρεμπέτικο και ελαφρολαϊκό τραγούδι, την Τετάρτη 8 Ιουλίου στην πλατεία Άνω Ακράτας\nΕπόμενοΑΛΛΑΓΗ ΧΩΡΟΥ: Στο Υπαίθριο Θέατρο “Γιώργος Παππάς” η συναυλία της Πολυμελούς Ορχήστρας Νέων από τη Λειψία, τη Δευτέρα 13/7